
Reacţia Ministerului Apărării a fost promptă. Ministrul Victor Babiuc, membru al 
Partidului Democrat, a susținut că, prin condamnarea celor doi generali și prin 
obligarea la plata despăgubirilor, ar fi culpabilizată întreaga Armată și, în consecinţă, 
rolul ei „salvator” în evenimentele din decembrie 1989 ar fi negat. Se considera că un 
atare proces constituia un atac la adresa „Armatei poporului”, parte esenţială a fiinţei 
naţionale. Ministrul Apărării declara: 


Dacă doi generali sunt consideraţi responsabili, atunci întreaga Armată Română este 
considerată responsabilă”. 


Pe de o parte, apărarea invocată de Babiuc ar fi însemnat că Ministerul trebuia să 
se solidarizeze cu infractorii din cadrul său. Pe de altă parte, refuzul de a plăti daune 
victimelor și de a recunoaște responsabilitatea Armatei comuniste pentru represiunea 
din decembrie indica solidarizarea Ministerului democratic al Apărării cu Ministerul 
comunist al Apărării. De altfel, Armata, care se bucurase constant de o legitimitate 
necontestată în fața opiniei publice, evitase orice reformă substanţială sau eventuale 
epurări ale cadrelor sale implicate în represiune. încercările mișcării CADA de la 
începutul anului 1990 de a democratiza Armata s-au soldat cu eșecuri. Babiuc a mers 
până la a cere amnistierea faptelor din decembrie 1989: 


Dacă o amnistie poate să asigure liniștea și stabilitatea naţională, sunt de acord cu 
această amnistie”. 


Această poziţie nu făcea decât să reafirme politica de uitare a represiunii comuniste 
impusă de FSN în anii '90. Continuităţile la nivel instituţional între statul comunist și 
cel postcomunist erau astfel asumate în discursurile oficiale ale PD, moștenitor al 
FSN, dar partener al CDR după 1996. Pentru Dan Voinea, aceste argumente sunt o 
formă de a eluda adevărul și de a apăra infractorii: 


Spunând că dacă doi generali sunt vinovaţi, întreaga Armată este vinovată, domnul 
Babiuc face o mare greșeală, pentru că el discreditează o instituţie foarte importantă, 
care este Armata. Armata trebuie și ea apărată de infractori care pot acţiona sub egida 
ei. E frecvent să găsim infractori în cadrul Armatei, pentru că Armata îţi dă putere. lar 
această putere trebuie măsurată, evaluată, controlată și judecată ori de câte ori ea 
depășește legalitatea. Gândiţi-vă că în 1989, nicio unitate a Armatei nu a fost atacată de 
civili. Deci Armata nu a fost în legitimă apărare când a tras împotriva civililor, pentru 
că nu a fost atacată de civili. Nu numai că nu a fost atacată: civilii strigau „Armata e 
cu noi! ”. Represiunea a fost nedreaptă, și cei care au ordonat focul se fac vinovați. 
Rolul armatei este de a-i apăra pe civili, nu de a-i omorî”. 


Condamnarea generalilor a avut o importantă semnificaţie politică, și anume 
delegitimarea liderilor FSN care în 1990 cooptaseră în funcții executive, la cel mai 
înalt nivel, trei ofiţeri direct responsabili pentru reprimarea revoluţiei. Amnistia tacită 

Un alt argument invocat în apărarea generalilor a fost faptul că, în calitate de 
ofiţeri ai Armatei, ei nu ar fi făcut altceva decât să execute ordinul dat de Nicolae 
Ceaușescu, la acel moment șef al statului și comandant suprem al forţelor armate. 
Procesul a deschis astfel o altă dezbatere semnificativă, anume responsabilitatea 
individuală a militarilor în faţa ordinului dat de superior. Ministerul a invocat obligaţia 
necondiționată de a respecta ordinele ca „principiu de bază al funcţionării instituţiilor 
militare”. Generalii 


nu aveau nici obligaţia, nici libertatea de a face aprecieri normative, pentru ca în funcţie 
de concluziile lor să fi acţionat altcumva decât conform regulamentului militar în 
vigoare”. 


Militarii „nu pot fi consideraţi responsabili că au executat ordine emise de puterea 
politică, întreaga responsabilitate revenindu-i acesteia din urmă”, a susţinut MApN”. 
La rândul lor, Stănculescu și Chiţac au făcut referire la cazuri similare din istoria 
României, în care militarii nu au fost judecaţi pentru acte de reprimare violentă. 
Comparând decembrie 1989 cu răscoalele sau grevele din 1907, 1929 sau 1933, 
Stănculescu considera că militarii nu puteau fi supuși justiţiei în asemenea situaţii. în 
aceeași logică, un senator al Partidului Democrat susținea în 1999 că imixtiunea 
justiţiei în chestiunile militare „ar putea conduce în viitor, în situaţii similare celor din 
1989, la ne-executarea ordinelor de către militari". Senatorul se temea tocmai de 
dimensiunea de prevenire a ilegalităţii pe care procesele penale trebuie să o aibă. La 
antipodul acestei poziţii, procurorul Dan Voinea - procurorul care a întocmit rechizi- 
toriul - explica obligaţia militarului de evalua legalitatea unui ordin, susținând faptul că 
ordinul de a folosi Armata împotriva civililor pentru a restabili ordinea publică era ilegal: 


Datoria de a executa ordine nu trebuie văzută ca ceva absolut. Executarea ordinului este 
necesară, dar are niște limite. Și este prevăzut în regulamentele militare că ordinul 
ilegal nu se execută. Nu orice ordin primit trebuie executat. lar militarii români sunt 
instruiți, oameni cu școală care au capacitatea de a gândi, de a evalua o situaţie, inclusiv 
o situaţie de conflict armat. Și atunci nu poţi să te ascunzi în numele acestui principiu 
general că ai executat un ordin. în 1989 au existat numeroși ofițeri care au refuzat să 
tragă. Aveţi exemplul ofiţerilor care mai târziu au format CADA”. 


Argumentele procurorului Voinea au fost reţinute în instanță, prima sentință 
pronunţată în iulie 1999% condamnându-i pe Stănculescu și pe Chiţac la 15 ani de 
închisoare, 10 ani de interzicere a unor drepturi și degradare militară pentru omor 
deosebit de grav și tentativă de omor deosebit de grav. Pagubele materiale datorate 
victimelor şi moștenitorilor lor se ridicau la 36 de miliarde de lei vechi (mai mult de 
10.000.000 de euro) și urmau să fie plătite de cei doi, în solidar cu MApN. 

acordată liderilor militari de rang înalt era astfel confirmată, grupul politic din jurul 
lui Ion Iliescu devenind implicit complice al vinovaţilor pentru victimele de la 
Timişoara. în aceste condiții, ecuația „FSN = revoluție = popor" nu se mai putea 
susține, transformându-se într-o ecuație de tip „FSN = colaborator al artizanilor 
represiunii". Pentru liderii Convenției Democratice, poziționați de-a lungul anilor '90 
ca opozanți ai vechilor comuniști regrupați în jurul lui Ion Iliescu, condamnarea 
generalilor Stănculescu și Chiţac avea o miză politică esențială, care le legitima 
campaniile împotriva fostului președinte Iliescu și împotriva partidului său. în acest 
sens, amnistia propusă de ministrul PD al Apărării a fost respinsă de președintele 
Emil Constantinescu. Solidarizarea PDSR cu cei doi generali a fost de altfel explicită 
în comunicatele oficiale. în 1999, partidul afirma în legătură cu acest subiect: 


PDSR ia act cu îngrijorare de sentința Curţii Supreme de Justiţie, cât și de consecinţele 
periculoase ale precedentului creat de această sentinţă. în opinia PDSR, sentinţa CSJ nu 
își găsește justificarea în desfășurarea evenimentelor de la Timișoara din decembrie 
1989, ci în dorinţa unor partide din actuala coaliţie - în special a PNȚCD - de a rescrie 
istoria, inclusiv cu ajutorul Justiţiei, și de a confirma tezele pe care le vehiculează de 
ani, dar care nu au niciun suport în realitate. [...] PDSR consideră înjositor gestul unor 
oameni politici ai puterii, care au transformat Justiţia într-o servitoare a intereselor lor, 
aducând o gravă jignire Armatei în ansamblul său și corpului ofițeresc“. 


Procesul Stănculescu-Chițac a provocat divergențe de opinie și în cadrul coaliției 
guvernamentale. Pe de o parte, Convenția Democratică a militat pentru derularea 
rapidă a procesului și pentru condamnarea generalilor ca artizani ai represiunii. Pe de 
altă parte, Partidul Democrat, unul dintre moștenitorii fostului FSN, a atacat sistematic 
inculparea celor doi. Ministrul PD al Apărării declara în acest sens: 


Hotărârea de condamnare a celor doi generali nu este o simplă eroare judiciară, ci o 
gafă judiciară, cu pronunţat caracter politic, în care intenţia lăudabilă de aflare a 
adevărului este înlocuită cu un proces al Armatei Române“. 


Miza politică a procesului a fost certificată după schimbarea puterii, la sfârșitul 
anului 2000, când Ion Iliescu și Partidul Social Democrat au revenit la guvernare. 
Astfel, deși sentința a rămas definitivă în februarie 2000, odată cu respingerea 
recursurilor acuzaților de către Curtea Supremă de Justiţie”, în 2001, Procurorul 
General al României, Joița Tănase - un apropiat al lui Ion Iliescu -, a declarat recurs 
extraordinar în anulare, sub motiv că procedura penală nu a fost respectată în privinţa 
apărării inculpaţilor. La acel moment, niciunul dintre acuzaţi nu se afla în închisoare. 
Chiţac obținuse un certificat medical, fiind declarat prea bolnav pentru a suporta 
detenţia, iar Stănculescu fugise în străinătate. Pentru procurorul Dan Voinea, intervenţia 
lui Joița Tănase a reprezentat o „sfidare a actului de justiţie, o sfidare a victimelor 
care așteaptă dreptate și care au dreptul la adevăr”. în viziunea lui Voinea, anularea 
sentinţelor a fost „categoric un gest politic, care a arătat dependenţa justiţiei române de 

voinţa politică"”. Şi asociaţiile victimelor revoluţiei au interpretat acest recurs ca pe 


„O protejare a doi generali, care imediat după 22 decembrie au devenit miniștri”, ca 
pe o măsură care nu ţinea cont de interesele victimelor: 


Condamnarea lui Stănculescu și a lui Chiţac a fost pentru noi o victorie. Apoi a Urmat 
anularea unei sentinţe definitive, și iluziile noastre de dreptate s-au spulberat. Continuăm 
să fim activi în acest proces. Dar suntem siliți practic să rememorăm, să vedem, să 
retrăim sistematic acele evenimente în urma cărora am suferit mult. Pierdem 24 de ore 
la fiecare înfăţişare, la fiecare audiere, pentru că trebuie să venim de la Timișoara. Și 
este frustram să vezi cum cel care a dirijat represiunea este apărat de sistem și de instanţă. 
Ei sunt apăraţi, în timp ce noi trebuie să justificăm ce am căutat în stradă la revoluție. 
Trebuie să explicăm de ce ne-au împușcat, de ce ne-a fost ucis fratele, copilul sau soţul“. 


Recursul extraordinar nu a fost judecat decât în martie 2004. Soluţia a fost 
pronunţată în favoarea inculpaţilor, și cauza trimisă spre rejudecare în instanța de 
fond”. Această decizie însemna de fapt reluarea procesului de la zero, admițând încă 
o dată toate căile de atac împotriva sentinţelor. în 2006, când partidele de centru-dreapta 
au revenit la guvernare, Stănculescu și Chiţac au fost condamnaţi din nou la 15 ani de 
închisoare, 10 ani de interzicere a unor drepturi și degradare militară, sentinţa 
rămânând definitivă în 2008. 

Procesul generalilor a reflectat astfel influența importantă a factorului politic 
asupra justiţiei, mai ales într-un caz în care se judeca implicit și legitimitatea Frontului 
Salvării Naţionale ca organism emblematic al revoluţiei române. Pe de o parte, 
interesele grupului din jurul președintelui Iliescu de a-i exonera de responsabilitate pe 
Stănculescu şi pe Chiţac au dus la absenţa unui proces în anii 1990-1996 și la 
împiedicarea unei condamnări în perioada 2000-2004. Pe de altă parte, interesele 
forțelor politice de centru-dreapta de a-și ţine promisiunile electorale vizând decomu- 
nizarea și de a delegitima elita politică care a preluat puterea în decembrie 1989 au 
condus la declanșarea urmării penale împotriva celor doi generali și la dubla lor 
condamnare în ciclurile electorale 1997-2000 și respectiv 2004-2008. 


10.2.2. Armata ca responsabil al represiunii 
din 17-21 decembrie 


în afara procesului Stănculescu-Chiţac, în perioada 1997-2000 au fost judecaţi și alți 
militari din cadrul MApN, ale căror dosare penale fuseseră declarate incomplete de 
instanţe la începutul anilor '90. Dintre acestea, cel mai important a fost Lotul Cluj, 
caz redeschis în 1998, după ce în 1992 fusese dispusă scoaterea de sub urmărire 
penală a inculpaţilor, și dosarul fusese retrimis către parchete pentru completarea 
cercetărilor. Tabelul 4 indică numele inculpaţilor, precum și soluţiile adoptate de-a 
lungul timpului, până la sentinţa definitivă pronunţată în 2006, la scurt timp după 
preluarea puterii de către Alianţa Dreptate și Adevăr. 

Tabelul 4. Situația condamnărilor în Lotul Cluj 


Nume Funcție Fapte reținute încadrarea Prima Instanță, Apel, Sentința nr. 329 Recurs, Decizia 
deținută in rechizitoriului Sentința nr. 33 din din 23 mai 2005 a nr. 121 din 20 
1989 9 aprilie 2003 a Curții) Curții Supreme de | martie 2006 a Curţii 
Supreme de Justiție - | Justiție - Secția Penală | Supreme de Justi- 
Secția Penală ţie - Completul de 
nouă judecători 
Ioachim Prim-secretar al | Ordonarea Instigare la omor Achitat 8 de închisoare și 5 ani | Declară definitivă 
Moga ComitEtului Jude- | intervenţiei deosebit de grav și de interzicere a unor sentinţa anterioară 
tean PCR Cluj. |violente în 21 instigare la tentativă drepturi pentru instigare 
Membru al Con- | decembrie de omor deosebit la omor deosebit de grav 
siliului Judeţean de grav și tentativă de omor 
de Apărare deosebit de grav 
Nicolae Membru al Supravegherea | Suspendarea Urmă- 
Constantin | CPEx aplicării deci- | rii penale, întrucât a z _ _ 
ziilor luate de fost deja condamnat 
CPEx în Lotul CPEx 
General Comandant al Ordonarea Instigare la omor Schimbă încadrarea 10 de închisoare și 5 ani Declară definitivă 
Iulian Armatei a IV-a intervenției deosebit de grav și |juridică în vătămare de interzicere a unor sentința anterioară 
Topliceanu | Membru al Con- | violente în 21 instigare la tentativă | corporală din culpă și | drepturi și degradare 
siliului Judeţean | decembrie de omor deosebit încetează procesul militară pentru instigare 
de Apărare de grav întrucât a intervenit la omor deosebit de grav 
prescripţia răspunderii | și tentativă de omor 
penale deosebit de grav 
General Șef al Inspecto- | Ordonarea Instigare la purtare Achitat Declară definitivă 
Ioan ratului Judeţean | represiunii cu abuzivă și arestare sentința anterioară 
Şerbănoiu | Cluj al MAI. bastoane de nelegalâ și cercetare z 
Membru al Con- | cauciuc și abuzivă - fapte 
siliului Județean |tunuri de apă amnistiate prin 
de Apărare Decretul Nr. 3/1990 
Colonel Comandant al Ordonarea Instigare la purtare 
Stoian Miliției județene | represiunii cu abuzivă și arestare 
Rusu Cluj bastoane de nelegală și cercetare 


cauciuc și 
tunuri de apă 


abuzivă - fapte 
amnistiate prin 
Decretul Nr. 3/1990 


i mu in gl 
tunuri de apa 


MliimvyJ mpm 
amnistiate prin 
Decretul Nr. 3/1990 


Colonel Comandant al Ordonarea Instigare la omor Schimbă încadrarea 9 ani de închisoare și 5 ani | Declară definitivă 
Valeriu UM 01215 deschiderii deosebit de grav juridică în ucidere și de interzicere a unor sentința anterioară 
Burtea Horești focului (9 morţi vătămare corporală din | drepturi și degradare 
și 13 răniţi) culpă și încetează militară pentru instigare 
procesul întrucât a la omor deosebit de grav 
intervenit prescripția și tentativă de omor 
răspunderii penale deosebit de grav. 
Locotenent- | Comandant de Ordonarea Instigare la omor Schimbă încadrarea 9 ani de închisoare și 5 ani | Declară definitivă 
-colonel divizion în deschiderii deosebit de grav juridică în ucidere și de interzicere a unor sentința anterioară 
Laurenţiu | cadrul UM focului (9 morţi vătămare corporală din | drepturi și degradare 
Cocan 01215 Horești |şi 13 răniţi) culpă și încetează militară pentru instigare 
procesul întrucât a la omor deosebit de grav 
intervenit prescripţia și tentativă de omor 
răspunderii penale deosebit de grav 
Locotenent- | Comandant de Declanșarea Scos de sub învi- 
-colonel companie în focului de către | nuire penală. S-a 
Dando cadrul UM UM 01215 reținut că nu a dat 
Carp 01215 Horești niciun ordin, și fapta = = = 
nu întrunește elemen- 
tele constitutive ale 
vreunei infracțiuni 
Maior Die | Comandant de Ordonarea des- | Omor deosebit de Condamnat la 5 ani de | 15 ani de închisoare, 10 | Declară definitivă 
Dicu companie în chiderii focului | grav, tentativă de închisoare ani de interzicere a unor | sentinţa anterioară 
cadrul UM în Piaţa Mihai | omor deosebit de drepturi și degradare 
01278 Someșani | Viteazul (4 morţi | grav, instigare la militară pentru omor 
şi 10 răniţi) şi | omor deosebit de calificat și tentativă de 
uciderea perso- | grav și instigare la omor calificat. 
nală a două tentativă de omor 
persoane deosebit de grav 
Soldat Militar în ter- împușcarea Omor calificat Achitat întrucât a Achitat întrucât a Declară definitivă 
Marian men UM 01369 | mortală a unei executat un ordin executat un ordin sentinţa anterioară 
Bolboş Someşani persoane 
General Locţiitor politic | Supravegherea | Neînceperea urmă- 
Ilie al ministrului aplicării deci- ririi penale pe motiv 
Ceaușescu | Apărării ziilor luate de că fapta nu întru- = = _ 
Naţionale Ministerul Apă- | nește elementele 


rării Naţionale 


constitutive ale 
vreunei infracțiuni 


oz a 

După cum se poate observa, dintre cele 11 persoane cercetate penal pentru victimele 
de la Cluj, două au beneficiat de prevederile decretului de amnistie din 1990, iar pentru 
alte două s-a dispus sistarea urmăririi penale întrucât nu se întruneau elementele constitutive 
ale unei infracţiuni. Nicolae Constantin - fost membru CPEx -, trimis în teritoriu pentru 
supravegherea operaţiunilor, nu a mai fost judecat, deoarece el fusese deja condamnat 
definitiv pentru aceleași fapte în 1993. în cazul lui Ioachim Moga, rechizitoriul a reţinut 
că, în calitate de prim-secretar judeţean al PCR și comandant al forțelor armate de pe raza 
judeţului Cluj, acesta a transmis verbal ordinul de reprimare violentă a manifestaţiilor 
către Iulian Topliceanu, general al Armatei a IV-a, și către loan Șerbănoiu, șeful 
Inspectoratului Judeţean Cluj al Ministerului de Interne. Dacă cel de-al doilea a 
ordonat însă „restabilirea ordinii numai prin utilizarea bastoanelor și a tunurilor de apă", 
generalul Topliceanu a coordonat intervenţiile Armatei cu arme de foc, provocând moartea 
prin împușcare a 26 de persoane și rănirea altor 52*. Rechizitoriul a considerat ordinul 
de intervenţie a Armatei ilegal, întrucât, conform Constituţiei și legilor, Armata 


nu putea fi folosită în nicio împrejurare în rezolvarea unor probleme legate de păstrarea 
ordinii interne (cu excepţia ajutorului în caz de calamitate, catastrofe naturale). Ordinea 
internă intra exclusiv în competenţa Miliției, Securităţii, Trupelor de Securitate, trupelor 
de pompieri, trupelor de grăniceri și într-o foarte mică măsură gărzilor patriotice”. 


Ceilalţi inculpaţi au fost acuzaţi de faptul că au coordonat deschiderea focului în 
diverse locuri ale orașului, executând astfel ordine ilegale. 

Sentința instanţei de fond a fost pronunţată în 2003, la aproape 5 ani de la începerea 
procesului. Tribunalul a considerat că rechizitoriul și-a depășit atribuţiile, prezentând 
contextul politic în care s-au desfășurat faptele, argumentând că Procuratura nu este 
abilitată decât să constate faptele care constituie infracţiuni și să tragă la răspundere 
vinovaţii”. Ceea ce acuza instanţa era redactarea unui capitol introductiv, care prezenta 
manifestaţiile din decembrie 1989 ca o formă legitimă de împotrivire la un regim 
dictatorial. Din start, responsabilitatea politică a liderilor militari era considerată irele- 
vantă pentru judecători. Totuși, instanţa a făcut o interpretare proprie a contextului 
politic, disculpând acuzaţii prin argumentul că, în condiţiile în care în România funcționa 
un regim dictatorial, și Nicolae Ceaușescu era „persoana învestită cu autoritate 
nelimitată”, atât loachim Moga, cât și lulian Topliceanu nu s-ar fi putut împotrivi ordi- 
nului”. Tot în apărarea inculpaţilor, Curtea a reţinut că existau zvonuri conform cărora, 
„O intervenţie străină în România era iminentă”, fapt de natură să creeze „reprezentarea 
subiectivă” că Armata ar fi avut datoria să intervină, astfel că „în principiu, nu 
decizia în sine de a scoate militarii în oraș le este reproșabilă”, ci, eventual, greșelile 
de coordonare a operaţiunilor militare”. în consecinţă, tribunalul a decis achitarea lui 
Ioachim Moga, considerând că nu există dovezi scrise că acesta ar fi transmis ordinul 
de a se trage în demonstranți. în ceea ce îl privește pe generalul Topliceanu, instanța 


46. APMÎCCJ, dosar nr. 217/P/1997, „Rechizitoriu din mai 1998", pp. 126-127. 
47. Ibidem, p. 20. 

48. AICCJ , dosar nr. 2956/1996, „Sentința nr. 33 din 9 aprilie 2003", p. 20. 

a schimbat încadrarea juridică a faptelor, considerând că inculpatul nu se face vinovat 
de mobilizarea Armatei împotriva protestatarilor, ci de faptul că nu a luat măsurile 
necesare „astfel încât să prevină uciderea sau rănirea unor persoane". Astfel interpretate, 
faptele imputate lui Topliceanu (ucidere din culpă și vătămare corporală din culpă) 
erau însă infracțiuni prescrise, fapt pentru care procesul a fost sistat. Aceeași decizie 
a fost pronunţată și în cazul ofiţerilor Valeriu Burtea și Laurenţiu Cocan, instanța 
considerând că aceștia trebuiau să se supună ordinelor militare. Singura persoană 
condamnată a fost maiorul Ilie Dicu, care trăsese în mod direct în manifestanți. Și în 
cazul lui, instanţa a reţinut însă circumstanţele atenuante ale unei „situații excepţionale”. 


Inconsecvenţa justiţiei de la un proces la altul sau chiar de la o instanţă la alta este 
reflectată și de cazul Lotului Cluj. Aici, instanţa a admis argumentul „respectării 
ordinului”, fără să pună în discuţie legalitatea lui, așa cum se întâmplase în procesul 
generalilor Stănculescu și Chiţac. De asemenea, dacă la Timișoara, prim-secretarul 
PCR Radu Bălan fusese condamnat, la Cluj, Ioachim Moga fusese achitat pentru 
aceeași faptă. Pronunţată în 2003, în timpul celui de-al treilea mandat al lui Ion 
Iliescu, sentința a disculpat practic orice intervenţie a Armatei împotriva mani- 
festanţilor de la Cluj, invocând obligaţia militarului de a se supune ordinului. Recursul 
iniţiat de Procuratură după pronunţarea acestei senințe a fost judecat în mai 2005 - 
după câștigarea alegerilor de către coaliția de centru-dreapta Dreptate și Adevăr -, 
soldându-se cu o condamnare definitivă pentru toți inculpaţii. 


La Timişoara, cazul Calea Lipovei a fost și el redeschis în 1998 și soluţionat cu o 
sentinţă definitivă în 2002, când Curtea Supremă de Justiţie i-a condamant pe cei trei 
inculpaţi pentru omor deosebit de grav și instigare la omor deosebit de grav. Generalul 
Constantin Rotariu a fost condamnat la 10 ani de închisoare, iar locotenentul loan 
Păun și căpitanul Constantin Gheorghe la 8 și respectiv 12 ani de închisoare”. Toţi au 
fost grațiați însă de președintele Iliescu, la numai 8 luni de la pronunţarea sentinţei”. 

Trei ofiţeri ai Armatei au fost de asemenea aduși în instanță pentru represiunea de 
la Sibiu. Colonelul Aurel Dragomir, colonelul Gheorghe Moise și căpitanul Francisc 
Tobă - devenit între timp secretar în Biroul Executiv al PDSR și deputat PDSR de 
Sibiu - au fost acuzaţi de omor deosebit de grav și tratamente neomenoase pentru 
ordonarea represiunii la Sibiu și pentru anchetarea abuzivă a unor civili”. în octombrie 
2001, Curtea Militară de Apel a considerat însă dosarul incomplet, restituindu-l 
Parchetului. Până în prezent, cazul Sibiu nu a mai fost rejudecat”. 


Pentru represiunea din 21 decembrie de la București, singura persoană adusă în 
faţa instanţei a fost locotenent-colonelul de Miliție Gheorghe Rodeanu, fost locţiitor al 
comandamentului Miliției Sector 4, condamnat la 5 ani de închisoare pentru rănirea 
gravă a unei persoane. 

10.2.3. Armata ca responsabil al violențelor 
de după 22 decembrie 


Natura violenţelor derulate după arestarea lui Nicolae Ceaușescu și preluarea oficială 
a puterii de către FSN a făcut obiectul a numeroase dezbateri și controverse. Numărul 
mare de victime provocate începând cu după-amiaza zilei de 22 decembrie, invocarea 
obsesivă a „teroriștilor”, înarmarea ad-hoc a populaţiei chemate să apere diverse obiective 
strategice, utilizarea simulatoarelor fonice de tir de armă în numeroase garnizoane au 
generat teorii diverse referitoare la responsabilitatea Securităţii, Armatei și chiar a 
Frontului Salvării Naţionale în generarea stării de haos care a marcat ultimele zile ale 
lunii decembrie 1989. După cum am putut vedea, însă, majoritatea proceselor revo- 
luţiei s-au axat pe incriminarea represiunii ordonate înainte de 22 decembrie, fără a-i 
aduce în instanţă pe responsabilii pentru violențele care au urmat acestei date. 


Un singur dosar penal important - Lotul Otopeni - a vizat evenimente derulate 
după 22 decembrie. Judecarea acestui caz este reprezentativă pentru elucidarea haosului 
violent creat după fuga lui Nicolae Ceaușescu, cauzat de neglijenţa în serviciu a unor 
ofițeri și de necorelarea operaţiunilor Ministerului Apărării cu cele ale Ministerului de 
Interne. Cazul ni s-a părut suficient de semnificativ pentru a-l prezenta pe larg. 

Conform rechizitoriului, în seara de 22 decembrie 1989, posturile de radio și 
televiziune au lansat zvonuri cu privire la iminenta atacare a aeroportului Otopeni de 
către forțele rămase fidele dictatorului. în acest context, comandantul Aviației Militare, 
generalul Iosif Rus, din proprie iniţiativă, a cerut telefonic maiorului Grigorie Ghiţă - 
comandant al Trupelor de Securitate - să trimită la aeroportul Otopeni o subunitate 
pentru întărirea dispozitivului de apărare. în același timp, generalul Rus i-a transmis 
și colonelului Dumitru Drăghin, comandant al microgarnizoanei Otopeni, faptul că 
urmează să sosească în sprijin o subunitate a Trupelor de Securitate. La rândul său, 
colonelul Drăghin i-a comunicat acest lucru locotenent-colonelului Vasile Răchită, 
care asigura comanda întregului dispozitiv de apărare al aeroportului. Cu toate acestea, 
locotenentul Răchită a refuzat ajutorul Trupelor de Securitate, întrucât organizase 
propriul dispozitiv de apărare ale trupelor MApN. Drăghin nu l-a mai informat însă 
pe generalul Rus, iar acesta nu a mai revenit asupra ordinului de chemare a ajutoarelor. 
Astfel, pentru apărarea aeroportului au fost luate două măsuri paralele, una a locote- 
nentului Răchită, care nu includea nici Aviația Militară, nici Trupele de Securitate, și 
alta, luată de generalul Rus (împreună cu colonelul Drăghin și maiorul Grigorie), care 
nu includea trupele MApN“. în dimineaţa zilei de 23 decembrie, garnizoanele de 
apărare ale MApN au reperat în zona aeroportului Otopeni trei autocamioane de 
militari de Securitate despre care nu aveau nicio informaţie. în contextul în care pe 
întreaga rază a capitalei se înregistrau focuri de armă care „simulau atacarea obiectivelor 
militare”, precum și „semnale luminoase aeriene care simulau survolarea zonei de 
către aeronave necunoscute”, și care alimentau zvonurile despre „un atac asupra 
aeroportului”, confuzia în rândul militarilor era suficient de mare pentru ca apariţia 

unor trupe necunoscute să fie interpretată ca un atac. în consecință, locotenentul 
MApN Ionel Zorilă - înregimentat în garnizoana Otopeni - a tras focuri de avertizare, 
iar lipsa de corelare cu celelalte dispozitive militare a declanșat reacţia imediată, cu 
foc de nimicire, din partea militarilor aflați pe clădirea Departamentului Aviației 
Civile. Bilanţul acestei lipse de cooperare între două operaţiuni paralele, dar care ar 
fi trebuit să aibă același scop, a fost uciderea a 50 de persoane și rănirea altor 13. 


Rechizitoriul i-a acuzat pe colonelul MApN Dumitru Drăghin, maiorul de Securitate 
Grigorie Ghiţă și locotenentul MApN Ionel Zorilă pentru aceste victime. Cazul a 
ajuns pentru prima dată în instanţă în 1993, dar a fost restituit procuraturii pentru 
completare în 1995”. între timp, primii doi acuzaţi fuseseră deja promovați la gradul 
de general, iar lonel Zorilă fusese retrogradat la gradul de căpitan, fiind găsit vinovat 
de „neglijenţă în serviciu”. în 1997, procesul a fost reluat și soluționat cu o sentință 
definitivă în februarie 2001. Cei trei au fost condamnaţi la 8, 6 şi respectiv 4 ani de 
închisoare, precum și la plata unor daune materiale în solidar cu MApN“. Şi în acest 
caz, procurorul general al României, Joița Tănase, a declarat recurs extraordinar în 
anulare, motivând că pedepsele au fost greșit aplicate. S-a susţinut că generalul 
Drăghin nu avea experiența necesară exercitării actului de comandă în condiţii de 
luptă, iar generalul Grigorie Ghiţă se supusese unui ordin, în condiţii de stres și 
confuzie. Această apărare părea însă total nefondată, având în vedere că cei doi au fost 
promovați în gradul de general la scurt timp după derularea evenimentelor, fapt care 
contrazicea ideea de incompetență a celor doi acuzaţi. Judecat în 2003, recursul 
extraordinar a fost respins de instanță, condamnările din 2001 rămânând definitive. La 
numai câteva luni de la pronunţarea sentinţei, generalul Grigorie Ghiţă a fost grațiat 
de către președintele Iliescu”. 


Semnificaţia Lotului Otopeni în economia „proceselor revoluţiei” este aceea de a 
fi judecat militari reponsabili pentru violenţe petrecute după data de 22 decembrie. 
Elucidarea morţii a 50 de persoane în urma necoordonării unei singure operaţiuni 
militare între diverse unităţi anulează parțial teoria „complotului terorist”, arătând 
slaba pregătire a Armatei și rolul jucat de aceasta în haosul generat după fuga lui 
Nicolae Ceaușescu. Această idee fusese deja vehiculată în mai multe rapoarte oficiale 
asupra revoluţiei, precum și în alte anchete derulate de Procuratură. în acest sens, deja 
în 1994, raportul Parchetelor Militare sublinia: 


Evenimentele din decembrie au surprins Armata, oricât de dureros ar fi să o spunem, 
nepregătită. [...] Vidul de putere din cadrul Armatei, [...] o polarizare a atribuţiilor la 
nivelul comandanților de arme [...], ca și unele paralelisme în exercitarea funcţiilor de 
comandă au putut constitui terenul pe fondul cărora au devenit posibile înlănţuiri 
nefaste ale evenimentelor, soldate, din păcate, cu prea multe victime“. 

Raportul prezenta, de exemplu, cazuri în care Armata acţionase în urma unor 
„avalanșe de informaţii” provenite de la radio sau de la televiziune, deschizând focul 
asupra „unor elemente diversioniste” niciodată identificate“. Condamnarea Lotului 
Otopeni a oficializat, printr-un act de justiţie, incompetenţa militară drept una dintre 
cauzele violenţelor de după 22 decembrie. Totuși, unicitatea acestei condamnări a fost 
insuficientă pentru elucidarea haosului violent creat după debarcarea lui Nicolae 
Ceaușescu. Absența anchetelor și a proceselor referitoare la evenimentele de după 
22 decembrie a lăsat loc unor interpretări care acuză însuși Frontul Salvării Naţionale 
pentru operaţiuni de „diversiune”. Pentru o parte a asociaţiilor victimelor revoluţiei, 
violențele desfășurate după fuga dictatorului au fost declanșate pentru a limita caracterul 
anticomunist radical al mișcării populare din decembrie. 


După 22, se trăgea din dorința de a înspăimânta populaţia, să se stea acasă, să nu se mai 
pretindă o conducere fără comuniști, fără securiști. [...] Evenimentele au fost regizate, 
în sensul că au fost înarmate gărzile patriotice, multe persoane au pus mâna pe armament 
şi nu ştim cine a dat acele arme, nici cum au fost folosite. Nu știm cine a dirijat acest 
lucru, nu știm de ce au fost răspândite zvonuri referitoare la teroriști, dar televiziunea 
era în mâna FSN-ului, FSN-ul era creat de foști comuniști și în stradă se striga „Fără 


comuniști””. 


Necoordonarea trupelor Armatei și ale Ministerului de Interne a fost considerată 
de asociaţiile victimelor drept o „diversiune” organizată de puterea politică instaurată 
în decembrie 1989, „în scopul de a garanta continuitatea instituţiilor și elitelor 


comuniste"“?. 


Procesele derulate în perioada 1996-2000 au avut rolul de a statua oficial respon- 
sabilitatea Armatei în represiunea din decembrie 1989 şi de a zdruncina implicit 
legitimitatea revoluţionară a președintelui Iliescu și a Frontului Salvării Naţionale, 
care se aliaseră ulterior cu executorii reprimării violente. Pentru prima dată, o instituţie 
a statului (MApN) a fost considerată responsabilă și chemată să plătească daune 
materiale pentru crimele fostului regim. Cu toate acestea, absenţa condamnărilor 
pentru evenimentele de la București sau pentru violențele derulate după 22 decembrie 
a creat o imagine fragmentată și incompletă a revoluţiei române. 

Procesele au demonstrat importanţa funcţiei lor narative pentru stabilirea oficială 
a adevărului. Tribunalul s-a transformat într-o arenă de confruntare a diverselor 
viziuni despre natura evenimentelor din decembrie. Puși în poziţia de a se justifica 
pentru rolul jucat în represiune, comandanții Armatei și-au schimbat radical discursul 
de până atunci, încercând să argumenteze natura „ilegală” a demonstrațiilor din 
decembrie. Pe de altă parte, Procuratura a susţinut legitimitatea demonstrațiilor 

anti-regim și ilegalitatea intervenției Armatei. Versiunea reținută de tribunale a variat 
însă de la un proces la altul și chiar de la o instanță la alta în cadrul aceluiași proces, 
în funcţie de data pronunțării sentințelor și de cine deţinea puterea politică la acel 
moment. „Procesele revoluţiei” au rămas astfel tributare în mod sistematic intereselor 
politice ale diverselor partide succedate la putere. După cum subliniază Dan Voinea: 


Interesul politic a făcut ca în România procesele să se deschidă în timpul guvernării de 
dreapta și să se închidă în timpul guvernării de stânga. Politicul a fost cel care a 
influenţat această deschidere și redeschidere a dosarelor. Influenţa politică a fost una 
din cauzele principale de frânare a cercetărilor penale vizând revoluţia și crimele 
comunismului. în perioada 2000-2004, de exemplu, mi s-au luat toate cazurile. Mi-au 
luat toate dosarele, fără niciun fel de motivaţie. Când s-a schimbat iarăși regimul, mi-au 


dat înapoi dosarele. A fost iarăși o decizie politică”. 


Pe de o parte, interesele FSN și ale succesorilor acestuia au fost să închidă orice 
dezbatere asupra rolului jucat de aliaţii lor militari în represiune, considerând că 
inculparea lor ar fi destabilizat tranziţia spre democraţie. Pe de altă parte, judecarea 
și condamnarea înalților demnitari ai Armatei sub mandatul Convenţiei Democrate și 
al Alianţei Dreptate și Adevăr a demonstrat voinţa acestor forțe politice de a pune 
aflarea adevărului deasupra chestiunilor de ordin strategic. S-a considerat că tranziţia 
spre democraţie este mai bine servită de statuarea egalităţii tuturor în faţa legii, decât 
de presupusa necesitate strategică de a acorda impunitate Armatei pentru a asigura 
stabilitatea ţării. în același timp însă, prin aceste condamnări, forţele politice de 
centru-dreapta și-au delegitimat adversarii politici, demonstrând complicitatea lor cu 
comandanții represiunii. 

Spre deosebire de perioada anterioară, procesele derulate după 1997 au acordat 
atenţie intereselor victimelor, care au beneficiat de despăgubiri materiale. Acolo unde 
au existat condamnări, asociaţiile victimelor au considerat că li s-a făcut dreptate. 

11. „Procesul comunismului": 
între constrângeri procedurale, 
dezinteres politic și activism haotic 


Dacă evenimentele din decembrie 1989 au făcut obiectul a numeroase procese 
penale, justiţia postcomunistă referitoare la crimele și abuzurile politice comise de-a 
lungul celor 45 de ani de dictatură a rămas aproape imobilă. în ciuda luărilor de 
poziţie ale organizaţiilor civice și ale asociaţiilor victimelor, în România nu a existat 
o politică oficială a statului cu privire la decomunizare și la pedepsirea actorilor 
politici implicaţi în represiune. Din 1990 și până în prezent, numai patru rechizitorii 
au fost întocmite cu privire la crimele comise de membri ai aparatului represiv, și 
numai două dintre ele s-au soluţionat cu verdicte de condamnare. 

Motivele care au stat la baza acestui eșec - și care vor fi analizate pe parcursul 
descrierii cazurilor - sunt multiple. în primul rând, dreptul penal naţional a constituit 
o bază juridică fragilă pentru condamnarea crimelor comunismului. Termenele de 
prescripţie, precum și definirea limitativă a crimelor imprescriptibile în Codul Penal 
naţional au permis în multe cazuri abandonarea anchetelor, în contextul în care 
convențiile internaţionale la care România era parte au fost ignorate. 

în al doilea rând, în condiţiile preluării puterii în decembrie 1989 de către un partid 
fondat și condus de foști membri ai nomenclaturii, interesul politic de a aduce în fața 
instanţei responsabili ai aparatului represiv comunist a fost minim. în același timp, 
deși în campaniile elctorale din anii '90, partidele istorice autodefinite de centru-dreapta 
au insistat cu hotărâre în favoarea intentării unor astfel de procese, odată ce au preluat 
puterea în 1996, interesul lor pentru această temă a scăzut treptat, până la diluare. 
Astfel, în România, discursul asupra crimelor regimului comunist a fost intens folosit 
pentru legitimarea politică, fără a fi transpus însă în planul acţiunii concrete. 


în al treilea rând, chiar dacă organismele civice au militat sistematic în presă și în 
dezbateri publice pentru intentarea unor astfel de procese, ele nu au depus decât 
puţine sesizări penale, și doar în cazuri excepţionale au cerut procuraturii rapoarte 
asupra investigaţiilor. Provenind în principal din rândurile intelectualităţii umaniste, 
membrii acestor organizaţii, precum Grupul pentru Dialog Social, Alianţa Civică, 
Societatea Timișoara, au preferat să sprijine o condamnare globală a regimului 
comunist, în detrimentul acţiunilor penale punctuale, pentru că o asemenea opţiune ar 
fi necesitat o experienţă și o cultură juridică, pe care aceste persoane nu le dețineau. 

11.1. Scurtă prezentare a cazurilor 


Până în 2007, rechizitoriile referitoare la crimele comunismului s-au rezumat, în afară 
de execuţia cuplului Ceaușescu pentru „genocidul lent” împotriva poporului român, la 
numai patru speţe. Pe de o parte, statul nu s-a autosesizat pentru a investiga cazurile 
de omor sau de tratament inuman comise în aresturile Securităţii sau în închisorile 
comuniste. Pe de altă parte, plângerile penale depuse la procuratură de către victime 
au fost achetate cu o lentoare echivalentă inacţiunii. Unele investigaţii penale au fost 
rapid stopate în urma decesului persoanelor incriminate, altele au fost întrerupte pe 
motiv de insuficienţă de probe. 

Cea mai semnificativă dintre aceste mari „ocazii ratate” a fost iniţiată în septembrie 
1991, când Asociaţia Foștilor Deținuți Politici din România (AFDPR) a depus o sesizare 
penală împotriva mai multor persoane din conducerea aparatului de stat comunist, 
făcând referire la acuzaţia de genocid, pentru exterminarea a „zeci de mii de persoane” 
în închisorile politice comuniste. Cele mai importante nume prezente în acest document 
acuzator erau Alexandru Drăghici, ministru de Interne în perioada Gheorghiu-Dej, și 
Alexandru Nicolschi, adjunct al șefului Securităţii în anii '50. Anchetele penale au 
demarat la începutul anului următor, fără să avanseze însă foarte mult. Citat la pro- 
curatură pentru investigaţii, Nicolschi a decedat în urma unui stop cardiac, în timp ce 
Drăghici a fugit în Ungaria, după începerea anchetelor, unde a decedat la scurt timp. 


11.1.1. Cazul Drăghici-Briceag - precedent 
al suspendării cursului prescripției 


în aprilie 1993, Procuratura a întocmit totuși un rechizitoriu cu privire la Alexandru 
Drăghici! în afara acestuia, mai erau chemaţi în instanță următorii ofițeri de Securitate : 
colonelul în rezervă Nicolae Briceag, locotenent-colonel în rezervă Ilie Muntean și 
maiorul în rezervă Nicolae Luţenco. Acuzaţiile nu au făcut însă referire la crime de 
ordin politic, ci la execuţia prin împușcare, în 1954, a unei persoane care intrase 
în conflict cu Drăghici, în cantina comitetului raional de partid Sibiu. La data de 
4 decembrie 1954, aflat în stare de ebrietate, cetăţeanul Ibrahim Sefit încercase să 
pătrundă cu forța în restaurantul în care se afla Drăghici, deși accesul îi fusese 
refuzat. Imobilizat de ofiţerii care îl însoțeau pe ministrul de Interne, Sefit a fost 
închis în arestul Securităţii și, de acolo, în aceeași seară, la ordinul lui Drăghici, dus 
în afara orașului și împușcat la marginea pădurii. Uciderea lui Ibrahim Sefit a fost 
coordonată direct de Nicolae Briceag, acestuia revenindu-i sarcina de a organiza 
echipa și de a ascunde apoi crima. Ceilalţi doi inculpaţi, alături de alte două persoane 
decedate la data întocmirii rechizitoriului”, au executat ordinul de a trage, deși acesta 
nu a fost decât unul verbal și, în consecință, ilegal. în zilele următoare, rapoartele 


1. Arhiva Curţii Militare de Apel București (în continuare ACMAB), dosar nr. 15/P/1999, 
„Rechizitoriu din 8 aprilie 1993". 
2. Locotenentul Oprea Popa și locotenentul Mihăilă Voaideș. 

oficiale au motivat împușcarea lui Sefit prin încercarea acestuia de a fugi de sub 
escortă, iar numele lui Alexandru Drăghici nu a apărut în dosar’. 

Investigaţiile demarate în 1992 i-au acuzat pe Alexandru Drăghici și pe Nicolae 
Briceag de instigare la omor, în timp ce Ilie Muntean și Nicolae Luţenco au fost 
anchetați pentru participarea directă la împușcarea mortală a lui Ibrahim Sefit, ei fiind 
cei care au apăsat pe trăgaci. în 1992, în momentul începerii anchetei, Drăghici era 
deja instalat în Ungaria. Cererea de extrădare făcută de statul român a fost respinsă de 
Guvernul de la Budapesta, pe motiv că termenul de prescripţie în acest caz de omor 
expirase încă din 1969. Procuratura română a invocat în schimb articol 128 din Codul 
Penal românesc, conform căruia cursul prescripţiei putea fi suspendat dacă ancheta nu 
a putut fi demarată din motive „obiective". Procuratura motiva în acest fel: 


Este de notorietate faptul că pentru persoanele care făceau parte din nomenclatura 
partidului, nu se puteau lua măsuri penale decât cu avizul acestuia. Faptele persoanelor 
ce deţineau funcţii foarte mari în partid și stat nu erau cunoscute decât în cercul restrâns 
al vârfurilor care deţineau puterea. Autorii unor fapte grave comise în timpul dictaturii 
comuniste au rămas nesancţionaţi penal, și aceasta nu pentru că nu s-ar fi putut, ci 
pentru că nu s-a vrut. 


Procuratura a adus ca probă raportul unei Comisii de anchetă a CC al PCR din 
1968 cu privire la abuzurile și ilegalitățile comise în perioada dejistă de către unii 
demnitari comuniști. Deși concluziile investigaţiilor trimiteau cu claritate spre întocmirea 
unor dosare penale, decizia partidului a fost excluderea persoanelor în cauză din 
partid, dar netrimiterea lor în judecată, pentru a nu compromite imaginea și activitatea 
regimului comunist”. Mai mult, susținea Procuratura: 


Documentele privind ancheta din 1968 au avut un caracter strict secret sau strict secret 
de importanţă deosebită, la care justiţia nu a avut acces și, chiar dacă ar fi avut, oricum 
trebuia să aibă și avizul favorabil al partidului, aviz care credem că nu ar fi fost dat, 
având în vedere că se hotărâse altfel“. 


în acest context, anularea cursului prescripţiei pe perioada 1945-1989 era motivată 
prin faptul că regimul totalitar comunist împiedicase începerea anchetelor penale în cazul 
a numeroși demnitari, printre care și fostul ministru de Interne. Deși Guvernul maghiar 
a continuat să refuze extrădarea lui Drăghici, argumentul a fost acceptat de tribunalele 
militare românești, iar procesul a început în 1993, în absenţa principalului inculpat. 

Chiar dacă toţi cei patru inculpaţi au murit înainte de pronunţarea verdictului, 
semnificaţia rechizitoriului a fost dublă. Pe de o parte, chiar dacă a implicat respon- 
sabili ai fostei Securităţi, actul de acuzare nu a vizat cazuri de represiune politică. 
Drăghici, care coordonase, în calitate de ministru de Interne, reprimarea sistematică 
a opozanților politici timp de aproape 20 de ani, era acuzat de un omor fără nicio 


ACMAB, dosar nr. 15/P/1999, „Rechizitoriu din 8 aprilie 1993", p, 225. 
Ibidem, p. 228. 

Ibidem, pp. 228-231. 

Ibidem, p. 230. 

legătură cu politica represivă de stat a României comuniste. Chiar dacă s-ar fi soldat 
cu o condamnare, relevanţa unui astfel de proces pentru clarificarea trecutului ar fi 
fost minimă, ea nearătând în niciun fel natura represiunii comuniste. Pe de altă parte 
însă, acest rechizitoriu a creat un precedent pentru suspendarea cursului prescripției 
pentru crimele comise de demnitari ai regimului, în perioada 1945-1989. Se dădea 
astfel posibilitatea procedurală de a-i aduce în fața instanţei pe responsabilii aparatului 
comunist, pentru crime comise de-a lungul întregului regim. 


11.1.2. Cazul „Autobuzul” - prima condamnare a unor ofiţeri 
de Securitate pentru abuzurile trecutului 


Primul caz de condamnare a unor ofiţeri de Securitate sau de Miliție care au încălcat 
legile Republicii Socialiste înainte de decembrie 1989 a fost cazul numit „Autobuzul”. 
Instrumentat la începutul anilor '90, procesul s-a întins pe o perioadă de aproape 12 ani, 
implicându-i, printre alţii, pe ludor Postelnicu, șef al Securităţii în prima jumătate a 
anilor '80, și pe George Homoștean, ministru de Interne în aceeași perioadă. Alături 
de ei, alţi șapte înalţi ofiţeri de Securitate și de Miliție a fost acuzaţi de uciderea - la 
ordinul verbal direct al lui Nicolae Ceaușescu - a trei tineri” care, în noaptea de 
22 spre 23 august 1981, au spart sediul unui post de Miliție din judeţul Hunedoara, de 
unde au luat armament și muniţie. A doua zi, tinerii înarmaţi au sechestrat un autobuz 
cu călători, ajungând până la Timișoara și cerând, în schimbul eliberării ostaticilor, 
20.000 de dolari, pașapoarte și un elicopter pentru a fugi în străinătate. Trupele de 
Securitate au intervenit, deschizând focul asupra autobuzului, omorând șase ostatici și 
rănind alţi 11. Cei trei atacatori au fost arestaţi, unul dintre ei fiind rănit grav la un 
braţ. Rănitul a murit în spital - „sinucigându-se prin spânzurare”, conform explicaţiilor 
date de autorităţile comuniste. Mai târziu, după 1989, șeful policlinicii Ministerului 
de Interne Timișoara, Gheorghe Gornic, a fost acuzat în instanţă că l-ar fi strangulat?. 
Ceilalţi doi tineri au fost duși într-o pădure, sub pretextul reconstituirii, și au fost 
împușcați în urma unei presupuse tentative de evadare. 


După decembrie 1989, la cererea familiei unuia dintre cei trei tineri, procurorii 
militari au declanșat o anchetă, finalizată în 1993 prin trimiterea în judecată a nouă 
ofițeri din Departamentul Securităţii Statului și din Ministerul de Interne, acuzaţi de 
omor: Tudor Postelnicu - șef al Securităţii, Constantin Niea - inspector-șef al 
Ministerului de Interne Timiș, Ștefan Blaga - șef al USLA, Aurel ian Mortoiu - șef al 
Securităţii Timiș, Ion Deheleanu - șef al Miliției Timiş’. 

Tabelul 5 indică evoluția sentințelor pronunțate în care caz, până la condamnarea 
definitivă din 2002. într-o primă fază, instanța a decis vinovăția tuturor inculpaților. 


7. Andrei Drăgănescu, Viorel Buţincu şi Emil Mircea Munteanu. 

8. Rechizitoriul arăta cum Mortoiu l-a desemnat pe medicul Gheorghe Gornic - șef al Policlinicii 
Ministerului de Interne Timișoara - să-i administreze pacientului „prin injectare apă și aer, 
moartea urmând să survină prin embolie". întrucât „tratamentul" aplicat nu a dat rezultate, 
Gomic l-a strangulat pe deținut folosind fașă medicală. Sentința definitivă a infirmat însă 
acuzațiile din rechizitoriu. 

9. ATMTB, dosar nr. 112/1993, „Sentința nr. 68 din 6 iulie 1993 a Tribunalului Militar Teritorial 
București - Secția fond", p. 5. 

Chestiuni de ordin procedural au condus însă la anularea sentinţei, la scurt timp după 
pronunţarea ei. Astfel, Curtea Militară de Apel București a anulat verdictul, „pentru 
nelegală compunere a completului de judecată” și a dispus rejudecarea cauzei de către 
prima instanță”. în aprilie 1994, Tribunalul Militar Teritorial București i-a condamnat 
numai pe Tudor Postelnicu și pe George Homoștean, restul acuzaților fiind achitați. 
Motivația acestei sentințe a constat în faptul că, în afara celor doi, care au organizat 
operațiunea în urma ordinului lui Nicolae Ceaușescu, toți ceilalți nu făcut decât să 


îndeplinească 


fără șovăire un ordin provenind de la comandantul suprem al forțelor armate, astfel 
încât întreaga răspundere ar aparține superiorilor, fapta neputându-le fi imputată". 


Completul nu a luat în considerare ilegalitatea ordinului transmis de Nicolae 
Ceaușescu, nici obligaţia militarilor de a nu îndeplini ordine ilegale. 

Ca și în anumite procese ale revoluţiei judecate de tribunale militare, și în acest 
caz, executarea ordinului, indiferent de natura acestuia, a primat în raționamentul 
Curţii. Asupra acuzațiilor care îi priveau pe Aurelian Mortoiu și Gheorghe Gornic, de 
a-l fi strangulat în arest pe Andrei Drăgănescu, instanţa a hotărât că, „în lipsă de 
martori nemijlociţi la pretinsul act criminal, ansamblul probelor cauzei confirmă 
varianta sinuciderii teroristului””. La finalul acestui al doilea proces, Tudor Postelnicu 
a fost condamnat la 15 ani de închisoare, peseapsă înjumătăţită prin prevederile 
decretului de amnistie din 1988. La scurt timp după ce a început să-și ispășească 
pedeapsa, a fost eliberat condiţionat pe caz de boală. în ceea ce îl privește pe George 
Homoștean, acesta a fost condamnat la 10 de închisoare, pedeapsă amnistiată însă de 
același decret. 


Procuratura a făcut recurs, procesul fiind însă tergiversat până în 1997, când 
Convenţia Democratică a preluat puterea. în acest nou context politic, Curtea Militară 
de Apel Bucureşti a casat sentinţa din 1994, condamnându-i pe toți inculpaţii conform 
acuzațiilor din rechizitoriu. Instanţa a subliniat caracterul ilegal al ordinului dat de 
Nicolae Ceaușescu, precum și faptul că toţi inculpaţii „au avut în mod clar repre- 
zentarea exactă a ilegalităţii ordinelor primite de la comandanții lor"'*. Completul de 
judecată i-a condamnat și pe Aurelian Mortoiu și pe Gheorghe Gornic pentru omor 
calificat, considerând neverosimilă ipoteza sinuciderii“. Pedepsele, variind între 16 și 
18 ani de închisoare, au fost diminuate la jumătate prin decretul de amnistie din 1988. 
în același timp, s-a aplicat degradarea militară a tuturor celor implicați. 


în urma recusului iniţiat de condamnaţi, Curtea Supremă de Justiţie a decis în 
martie 2002 - după reluarea puterii politice de către Ion Iliescu și partidul său - 


10. ACM AB, dosar nr. 52/1994, „Decizia nr. 105 din 10 decembrie 1997 a Curţii Militare de Apel 
București”, p. 9. 

11. Ibidem, „Motive de Apel împotriva sentinţei nr. 63/15.04.1994 a Tribunalului Militar București”, 
p.3. 

12. Ibidem, p. 4. 

13. ACM AB, dosar nr. 52/1994, „Decizia nr. 105 din 10 decembrie 1997 a Curţii Militare de Apel 
București”, p. 15. 

14. Ibidem, pp. 16-17. 


Tabelul 5. Situaţia condamnărilor în Lotul Autobuzul 


Nume Funcție Prima Instanță, Sentința | Primă instanță dosar Apel, Recurs, 
deținută nr. 68 din rejudecat, Sentința nr. Decizia nr. 105 din 10 Decizia nr. 1292 din 
în 1981 6 iulie 1993 a 63 din 15 aprilie 1994a | decembrie 1997 a Curții | 12 martie 2002 a Curții 

Tribunalului Militar Tribunalului Militar Militare de Apel Supreme de Justiție 
București - Secţia Fond | Bucureşti - Secţia Fond Bucureşti 
Tudor Șef al Depar- | Condamnat pentru omor | Condamnat pentru parti- Condamnat pentru omor Condamnat pentru insti- 
Postelnicu | tamentului deosebit de grav la 20 de | cipare improprie la omor | deosebit de grav la 18 ani | gare la omor deosebit de 
Securității ani de închisoare (înjumă- | deosebit de grav la 15 ani de închisoare (înjumătăţiţi | grav la 14 ani de închisoare 
Statului tățiţi de decretul 11/1988) | de închisoare (înjumătă- de decretul 11/1988) și 6 (înjumătăţiţi de decretul 
și 5 ani interzicerea unor |ţiţi de decretul 11/1988) ani interzicerea unor 11/1988) şi 5 ani interzi- 
drepturi și 3 ani interzicerea unor | drepturi cerea unor drepturi 
drepturi 
George Ministru de Condamnat pentru omor | Condamnat pentru parti- Condamnat pentru omor Condamnat pentru insti- 
Homoştean | Interne deosebit de grav la 20 de | cipare improprie la omor | deosebit de grav la 18 ani | gare la omor deosebit de 
ani de închisoare (înjumă- | deosebit de grav la 10 ani de închisoare (înjumătăţiţi | grav la 14 ani de închisoare 
tăţiţi de decretul 11/1988) | de închisoare și 3 ani inter- | de decretul 11/1988) și (înjumătăţiți de decretul 
și 5 ani interzicerea unor | zicerea unor drepturi. 6 ani interzicerea unor 11/1988) şi 5 ani interzi- 
drepturi Faptă amnistiată prin drepturi cerea unor drepturi 
decretul 11/1988 
Ion Șef al Miliției | Condamnat pentru omor | Achitat Condamnat pentru omor Condamnat pentru omor 
Deheleanu | Timiș deosebit de grav la 17 ani deosebit de grav la 16 ani | deosebit de grav la 13 ani 
de închisoare (înjumătă- de închisoare (înjumătăţiți | de închisoare (înjumătățiți 
tiți de decretul 11/1988) de decretul 11/1988), 5 ani| de decretul 11/1988) și 
și 5 ani interzicerea unor interzicerea unor drepturi |5 ani interzicerea unor 
drepturi și degradare militară drepturi 
Ștefan Şef alUSLA Condamnat pentru omor | Achitat Condamnat pentru omor Condamnat pentru omor 
Blaga deosebit de grav la 17 ani deosebit de grav la 16 ani | deosebit de grav la 13 ani 


de închisoare (înjumătă- 
țiți de decretul 11/1988) 
și 5 ani interzicerea unor 
drepturi 


de închisoare (înjumătățiți 

de decretul 11/1988), 5 ani 
interzicerea unor drepturi 

și degradare militară 


de închisoare (înjumătăţiți 
de decretul 11/1988) și 

5 ani interzicerea unor 
drepturi 


Constantin | Inspector-Șef | Condamnat pentru omor | Achitat Condamnat pentru omor Condamnat pentru omor 
Nica la Ministerul deosebit de grav la 17 ani deosebit de grav la 16 ani | deosebit de grav la 13 ani 
de Interne de închisoare (înjumătă- de închisoare (înjumătățiți de închisoare (înjumătăţiţi 
Timiș titi de decretul 11/1988) de decretul 11/1988), 5 ani | de decretul 11/1988) și 
și 5 ani interzicerea unor interzicerea unor drepturi |5 ani interzicerea unor 
drepturi și degradare militară drepturi 
Iulian Laza | Ofiţer USLA | Condamnat pentru omor | Achitat Condamnat pentru omor Condamnat pentru omor 
deosebit de grav la 17 ani deosebit de grav la 16 ani | deosebit de grav la 12 ani 
de închisoare (înjumătă- de închisoare (înjumătăţiți de închisoare (înjumătățiţi 
ţiți de decretul 11/1988) de decretul 11/1988), 5 ani | de decretul 11/1988) și 
și 5 ani interzicerea unor interzicerea unor drepturi |4 ani interzicerea unor 
drepturi și degradare militară drepturi 
Constantin | Ofiţer USLA | Condamnat pentru omor | Achitat Decedat Decedat 
Tecșan deosebit de grav la 17 ani 
de închisoare (înjumătă- 
ţiți de decretul 11/1988) 
și 5 ani interzicerea unor 
drepturi 
Aurelian Şef al Condamnat pentru omor | Achitat Condamnat pentru omor | Achitat 
Mortoiu Securităţii calificat la 17 ani de în- calificat la 16 ani de în- 
Timiș chisoare (înjumătăţiţi chisoare (înjumătăţiţi de 
de decretul 11/1988) și decretul 11/1988) 5 ani 
5 ani interzicerea unor interzicerea unor drepturi 
drepturi și degradare militară 
Gheorghe Medic-șef al Condamnat pentru omor | Achitat Condamnat pentru omor Achitat 
Gornic Policlinicii calificat la 18 ani de în- calificat la 17 ani de în- 


Ministerului de 
Interne Timiș 


chisoare (înjumătăţiţi de 
decretul 11/1988) și 

5 ani interzicerea unor 
drepturi 


chisoare (înjumătăţiţi de 
decretul 11/1988) 5 ani 
interzicerea unor drepturi 
și degradare militară 

reducerea pedepselor în cazul majorităţii acuzaților. Instanţa a considerat că „pedepsele 
aplicate sunt deosebit de grave, în raport cu datele personale ale inculpaţilor”, care nu 
aveau antecedente penale și care aveau fie familii de întreţinut, fie vârste înaintate”. 
Astfel, menținând condamnările, Curtea a aplicat sentințe mai blânde, variind între 12 și 
14 ani de închisoare. în același timp, Aurelian Mortoiu și Gheorghe Gornic au fost 
consideraţi nevinovaţi, întucât acuzaţiile nu erau bazate decât „pe deducţii și pre- 
zumţii”, neexistând martori direcţi". 

Condamnările din cazul „Autobuzul"” au fost semnificative, mai ales prin impor- 
tanţa funcţiilor deţinute în statul comunist de către cei implicaţi în proces. Un ministru 
de Interne, un șef de Securităţii, precum și lideri locali ai Miliției sau ai poliţiei 
politice au primit condamnări de peste 10 ani de închisoare. Totuși, inculpaţii au 
beneficiat de prevederile amnistiei din 1988, pedeapsa fiind redusă la jumătate, și toţi 
au fost eliberaţi pe caz de boală înainte de ispășirea pedepsei. Acest proces nu a 
implicat însă niciuna dintre instituţiile represive ale regimului comunist, nici fosta 
Securitate, nici fosta Miliție, nici Ministerul de Interne nefiind chemate ca părţi 
civilmente responsabile în proces. Sentința definitivă a arătat modul în care anumiţi 
ofițeri din aceste structuri au transgresat ocazional ordinea legală a statului comunist, 
fără a sublinia violarea sistematică a legilor socialiste de către organele represive ale 
regimului. 


11.1.3. Cazul Gheorghe Ursu - succesul 
parțial al militantismului civic 


Până în 1996, când puterea politică a fost preluată de CDR, o a treia anchetă penală 
vizând crimele comunismului a fost finalizată prin rechizitoriu. Ea acuza un deţinut 
de drept comun de uciderea disidentului Gheorghe Ursu în penitenciarul Jilava în 
anul 1985. Demarat chiar în preajma alegerilor legislative din 1996, procesul s-a 
extins în timpul mandatului Convenţiei Democratice la doi ofiţeri de Miliție, care 
dăduseră ordinul de exterminare. 

Povestea inginerului Ursu a implicat însă atât cadre din Miliție, cât și cadre din 
Securitate. începând cu anul 1948 și până în 1985, Ursu ţinuse un jurnal în care făcea 
numeroase aprecieri defavorabile la adresa politicii interne și externe a PCR. Din 
1974, el intrase în legătură cu postul de radio Europa Liberă, cu care avusese unele 
colaborări. în urma unui denunţ de la locul de muncă, Ursu a intrat în atenţia 
Securităţii în decembrie 1984 și a fost anchetat în stare de libertate pentru „propagandă 
împotriva ordinii socialiste”. în cercetările penale au fost implicaţi mai mulţi ofiţeri de 
Securitate pe linie informativă - generalul Emil Macri, locotenent-colonelul Adrian 
Turicu și căpitanul Ion Dumitraciuc din Direcţia a Il-a a Departamentului Securităţii 
Statului - și pe linie de cercetări penale - colonelul Vasile Gheorghe, colonelul 
Corneliu Anghel, maiorul Marin Pârvulescu, locotenentul Vasile Holdiș din Direcția 


15. AÎCCJ „ dosar nr. 2932/1998, „Decizia nr. 1292 din 12 martie 2002 a Curţii Supreme de Justiţie - 
Secţia Penală”, p. 14. 
16. Ibidem, p. 16. 

a Vl-a a Departamentului Securităţii Statului”. în august 1985, Securitatea a stabilit 
neînceperea urmării penale în cazul Ursu, motivând absenţa probelor pentru infracţiuni 
de ordin politic. în septembrie 1985, Gheorghe Ursu a fost arestat însă pentru „deţinere 
frauduloasă de valută”. Cercetările au intrat în coordonarea Inspectoratului General al 
Miliției (IGM) - Direcţia Cercetări Penale, dar o dublă anchetă s-a desfășurat în 
următoarea perioadă: una a Miliției, efectuată de locotenentul Florea Popescu; cea 
de-a doua a Securităţii, coordonată, fără bază legală, de colonelul Vasile Gheorghe - 
șef al Direcţiei Cercetări Penale din Departamentul Securităţii Statului. Colaborarea 
dintre Miliție și Securitate a fost una strânsă, conducerea Direcţiei Cercetări Penale 
din cadrul Miliției - colonel Gheorghe Scarlat și locotenent-colonel Tudor Stanică - 
aprobând ancheta ilegală a Securităţii. în perioada 21 septembrie - 16 octombrie 1985, 
Ursu a fost anchetat sistematic în mod violent, fiind plasat apoi în aceeași celulă cu 
doi deţinuţi de drept comun - Marian Clită și Gheorghe Radu -, care erau și colaboratori 
ai Securităţii”. Timp de o lună, Ursu a fost bătut atât de organele Securităţii, cât și de 
colegii lui de celulă Ia instigarea Securităţii și a Miliției. 

în noaptea de 16 spre 17 noiembrie, la ordinul direct al ofiţerilor de Miliție Tudor 
Stanică - la acea vreme șef al Direcţiei Cercetări Penale din cadrul Miliției - și Mihai 
Creangă - șefal arestului Rahova, Marian Clită i-a aplicat inginerului Ursu numeroase 
lovituri, aducându-l în stare critică. Pe parcursul nopţii, celula a fost păzită de gardianul 
Ștefan Burcea, astfel încât nimeni să nu poată interveni. în ziua de 17 noiembrie, Ursu 
a fost transportat la spitalul penitenciarului Jilava, unde a decedat în urma unei operaţii 
chirurgicale. La data respectivă, „cazul a fost cercetat de Procuratura Municipiului 
București care, pe baza unui raport de autopsie incomplet, la 21 iunie 1986 a dispus 
neînceperea urmării penale, cu motivarea că moartea a fost patologică". 

în ianuarie 1990, familia lui Gheorghe Ursu, care trăia în Statele Unite de la 
jumătatea anilor '80, a adresat noilor autorităţi de la București un apel prin care cerea 
demararea unei anchete cu privire la moartea disidentului. Investigaţiile au fost însă 
tergiversate timp de șase ani. După cum relatează Andrei Ursu, fiul victimei: 


în 1990, Brucan i-a pus în braţe lui Dan Voinea dosarul tatălui meu. [...] Deja în martie 
1990, Voinea avea ipoteza acuzaţiei, urmând să probeze cu martori: erau suspectau' de 
moartea lui Gheorghe l'rsu ofiţerul anchetator de Securitate, Marin Pârvulescu, șeful 
Direcţiei Cercetări Penale de la Miliție, Tudor Stanică, șeful Direcţiei Cercetări Penale 
de la Securitate, Vasile Gheorghe, și șeful arestului Rahova, Mihai Creangă. Deci, practic, 
ancheta îi viza atât pe cei din Miliție, cât și pe cei din Securitate. Voinea interogase 
martori la Jilava și putea deci să antameze ceva. [...] Dar dosarul i-a fost luat foarte 
repede, chiar în 1990, plimbându-se apoi timp de 6 ani pe la tot felul de procurori, care 
nu au avut niciun interes să investigheze cazul, pentru că proveneau ei înșiși din sistem. 
[...] Dosarul a stat trei ani la procurorul Samoilă Joarză, care n-a ajuns însă la nicio 
concluzie. Eu mă duceam la el în fiecare an, el îmi dădea același tip de răspuns, că mai 
e nevoie de martori, că nu se poate demonstra exact cine este vinovat. Restauraţia își 
atinsese punctul culminant în 1994, când s-au dat și graţierile membrilor CPEx si 


17. APMÎCCIJ, dosar nr. 90/P/1990, „Rechizitoriu din 12 noiembrie 1990", pp. 2-3. 

Povestea inginerului Ursu a devenit însă în scurt timp unul dintre cele mai 
mediatizate cazuri de crimă politică săvârșite de regimul lui Ceaușescu. Zeci de 
articole au abordat subiectul atât în presa naţională, cât și în cea internaţională, iar 
organizaţiile civice, precum Grupul pentru Dialog Social sau Academia Civică, au 
militat sistematic în dezbateri publice pentru pedepsirea vinovaţilor. Considerată caz 
emblematic al crimelor comunismului, uciderea lui Gheorghe Ursu a fost prezentată 
în presa vremii drept o crimă, care, elucidată, ar fi deschis seria proceselor comunis- 
mului, în 1996, chiar înainte de cel de-al doilea tur de scrutin al alegerilor prezidenţiale, 
după ce PDSR pierduse legislativele, Marian Clită a fost adus în faţa instanţei pentru 
omor deosebit de grav. Importantă pentru economia viitoare a procesului, această 
acuzaţie oficială a fost interpretată drept un gest electoral al lui Ion Iliescu: 


PSD a pierdut la primul tur pe 6 noiembrie 1996, pe 10 noiembrie urmau prezi- 
denţialele, Iliescu era în cădere liberă. Și tocmai pe 12 noiembrie îl trimite Joarză pe 
Clită în instanță. Chestia aceasta este genială, fiindcă asta a făcut și cu membrii CPEx, 
ca să arate că totuşi s-a făcut dreptate”. 


în afara lui Clită, cercetările penale mai vizaseră ofițeri din cadrul Securității și 
Miliției implicați în ancheta lui Ursu”. Pentru aceştia, Procuratura a decis însă 
neînceperea urmării penale pentru omor, întrucât nu s-a putut stabili nicio legătură 
directă între moartea lui Gheorghe Ursu și anchetele la care fusese supus în arestul 
Rahova”. Ei au fost însă acuzaţi de abuz în serviciu sau de neglijenţă în serviciu, 
pentru efectuarea unei anchete ilegale a Securităţii în arestul Rahova”. Dar, conform 
decretului din 1988, infracțiunile de abuz în serviciu contra intereselor persoanelor și 
neglijenţa în serviciu erau amnistiate, motiv pentru care Parchetul a decis neînceperea 
urmării penale. 

Deţinutul de drept comun Marian Clită a fost singura persoană adusă în instanţă, 
fiind incriminat pentru cauzarea decesului disidentului Ursu”. Demarat în noiembrie 
1996, procesul s-a finalizat în anul 2000 cu condamnarea inculpatului la 20 de ani de 
închisoare pentru infracţiunea de omor. Clită a beneficiat însă de prevederile decretului 
din 1988, pedeapsa fiindu-i înjumătăţită. 

între timp, ancheta penală a fost reluată de procurorul Dan Voinea în cazul 
celorlalte persoane suspectate. în noiembrie 2000, cu patru zile înainte de alegerile 
parlamentare, printr-un nou rechizitoriu, erau chemaţi în instanţă ofiţerii de Miliție 
Tudor Stanică și Mihai Creangă, alături de gardianul Ștefan Burcea. Procuratura 


21. Ibidem. 

22. Deţinutul de drept comun Gheorghe Radu; ofiţerii din cadrul Direcţiei a Il-a a DSS : general 
Emil Macri, locotenent-colonel Adrian Turcitu, căpitan Ion Dumitraciuc; ofiţerii din cadrul 

Pârvulescu, locotenent Vasile Holdiș ; ofiţeri din cadrul Direcţiei Cercetări Penale din Inspecto- 

reţinea că Gh. Ursu a fost supus în mod sistematic la tratamente inumane din ordinul 
lui Stanică și al lui Creangă. Mărturia lui Marian Clită a fost elocventă în acest sens, 
confirmând că acesta „primise dispoziţie” să execute „un regim de teroare” asupra 
disidentului, cu scopul de a obţine informaţii despre activitatea sa politică”. 


Eu și Radu Gheorghe aveam periodic întâlniri cu locotenent-colonelul Creangă și cu 
locotenent-colonelul Tudor Stanică, care ne dădeau indicaţii cu privire la regimul pe care 
trebuia să-l administrăm lui Ursu ... sub stricta supraveghere a celor menţionaţi mai sus 
[supraveghetorii care asigurau paza în arest], care ne mai și ajutau oferindu-ne cătușe și 
indiferența totală faţă de ceea ce se întâmpla în arest cu Ursu, deoarece și ei, ca și noi, 
nu făceau decât să respecte cu stricteţe dispoziţiile venite de sus; eu și Radu Gheorghe fiind 
recompensaţi pentru acest tratament administrat domnului Ursu cu 10-25 zile câștig și bani 
primiţi sub semnarea unor chitanţe cu nume conspirative date de Securitate și Miliție”. 


Tudor Stanică și Minai Creangă au fost acuzați de instigare la omor calificat”. Ştefan 
Burcea, gardianul care nu a intervenit în seara dinaintea producerii decesului, a fost adus 
la rândul lui în faţa tribunalului, dar a decedat înainte ca o sentinţă să fie pronunţată. 

Procesul s-a desfășurat într-o primă fază la Tribunalul Militar București. Timp de 
trei ani, sentinţa a fost amânată din diverse motive, considerate de fiul victimei drept 
complicităţi ale membrilor instanţei cu colegii lor militari”. în 2003, în urma 
demilitarizării Poliţiei, cazul a fost transferat unei instanţe civile (Curtea de Apel 
București), iar soluţia a fost decisă în doar câteva săptămâni. Tudor Stanică și Mihai 
Creangă au fost condamnaţi la 20 de ani de închisoare pentru instigare la omor 
calificat, pedeapsă înjumătăţită conform decretului de amnistiere din 1988. 

Rapiditatea cu care instanţa civilă a soluţionat cazul în contrast cu tergiversările 
tribunalelor militare amintește cazul Argentinei, unde fostul regim aljuntei nu a putut 
fi judecat cu eficacitate decât în tribunalele civile, instanțele militare rămânând 
tributare vechilor loialităţi și ierarhii. Ipoteza unor astfel de complicităţi în cazul 
tribunalelor militare din România poate fi susținută dacă luăm în considerare rolul 
jucat în timpul comunismului de instanțele militare, însărcinate cu anchetarea și 
judecarea cazurilor politice. De altfel, în literatura referitoare la justiţia de tranziţie, 
se consideră că implicarea procuraturilor și a tribunalelor militare trebuie să fie 
minimă în procese, din cauza dependenţei lor de puterea executivă“, prin subordonarea 
ofițerilor Ministerului Apărării. 

Totuși, deși verdictele au făcut referire la caracterul politic al crimei, nicio instituţie 
a statului comunist nu a fost considerată în mod oficial vinovată și chemată parte 
civilmente responsabilă în proces. De asemenea, anchetele nu au mai fost extinse la 
ofițerii de Securitate implicaţi în ancheta lui Gheorghe Ursu. 

Un ofiţer de Securitate, care și-a continuat după revoluţie activitatea în Serviciul 
Român de Informaţii (SRI), a fost totuși condamnat în 2005, pentru furtul și distrugerea, 

după 1990, a jurnalului ţinut de disident. Generalul Eugen Grigorescu nu a fost 
implicat în anchetele din 1985, dar, după prăbușirea regimului comunist, pe când 
activa în cadrul SRI, acesta a ascuns procuraturii existenţa jurnalului și a distrus părţi 
considerabile din acesta. Grigorescu a fost condamnat la 3 ani de închisoare pentru 
neglijență în serviciu, fără ca motivele distrugerii jurnalului să fie elucidate. 

Cazul Gheorghe Ursu a fost singurul proces referitor la crimele politice din 
România în care au fost pronunţate condamnări. Acest succes s-a datorat în primul 
rând eforturilor familiei victimei, care, emigrată în Statele Unite, a acţionat în spiritul 
unei culturi civice de tip nord-american și a militat sistematic pentru aflarea adevărului, 
în pofida numeroaselor obstacole. De asemenea, ea a reușit să mobilizeze în jurul 
cauzei organizaţii civice precum GDS sau Academia Civică. Sute de articole referitoare 
la cazul Ursu au fost publicate în presa română și internaţională între 1990 și 2004, 
și numeroase dezbateri publice au prezentat acest dosar drept „caz emblematic al 
procesului comunismului” în România. Totuși, ancheta nu a putut implica organele 
Securităţii și nici nu a putut stabili lanţul responsabilităţii până la verigile superioare 
ale ierarhiei. Nici rechizitoriul și nici sentinţa nu au condamnat Miliția sau Securitatea 
ca parte civilmente responsabilă, deși aceste instituţii represive ale regimului permi- 
seseră și comandaseră moartea disidentului. Investigarea responsabilităţilor s-a rezumat 
la vinovăția a doi ofiţeri de Miliție, care ordonaseră direct crima. Motivarea sentinţei 
a arătat însă natura sistematică a represiunii conduse împotriva opozanților politici în 
anii 1980, îndeplinind astfel funcţia narativă a justiţiei de tranziţie. 


11.1.4. Cazul Gheorghe Crăciun - premisa 
incriminării politicilor de stat comuniste 


în 1998, Asociaţia Română a Foștilor Deținuți Politici și Luptători Anticomuniști 
(ARFDPLA) - organizaţie desprinsă din AFDPR la jumătatea anilor '90 - a sesizat 
Parchetul cu privire la săvârşirea infracţiunii de genocid de către colonelul în rezervă 
Gheorghe Crăciun, fost comandant al penitenciarului politic Aiud în perioada 1958-1964. 
Crăciun a fost acuzat de exercitarea unui regim de exterminare a deţinuţilor politici 
încarceraţi în închisoarea pe care o conducea. înfometarea, tortura, condiţiile inumane 
de detenţie au fost probate de mărturiile a 11 persoane, precum și de o listă cu deţinuţi 
politici morţi în penitenciar, atașată acestei plângeri”. Alături de Crăciun, au mai fost 
denunţaţi drept responsabili conducătorii statului comunist din acea vreme : Gheorghe 
Gheorghiu Dej, Alexandru Drăghici, Alexandru Nicolschi etc. 

într-o primă fază, Procuratura a dispus în noiembrie 1999 neînceperea urmăririi 
penale în cazul lui Crăciun, considerând că elementele constitutive ale infracțiunii de 
genocid nu erau întrunite, iar infracţiunea de omor care se putea reţine era prescrisă”. 
Soluţia a fost însă contestată de ARFDPLA, iar ancheta reluată. în noiembrie 2000, un 
rechizitoriu întocmit de procurorul Alic Saiciuc l-a adus în instanță pe Crăciun pentru 

infracţiunea de omor deosebit de grav. Ca și în cazul Drăghici, argumentul referitor 
la întreruperea termenului de prescripţie pe întreaga durată a regimului comunist a 
fost acceptat de instanță. Acuzaţiile au făcut referire la moartea a 216 deţinuţi politici, 
care au fost torturați sau înfometați în timpul detenţiei la Aiud. Pentru prima dată însă, 
faptele au fost corelate cu politica de stat a regimului comunist în privința opozanților 
politici. Rechizitoriul sublinia în acest sens că tratamentul aplicat deţinuţilor politici 
era de așa natură încât conţinea „premisele declanșării” unui „sistem de exterminare”, 
iar „principiul solidarităţii tăcerii” cu privire la la crime și abuzuri împotriva opozan- 
ţilor regimului „părea a fi fost regulă generală”. Mărturiile ofițerilor de penitenciar 
citați ca martori atestau și ele faptul că „a existat un regim de exterminare în 
penitenciarele politice, și că acesta a fost aprobat și tolerat de vârfurile ierarhiei 


statului comunist”. 


Crăciun a decedat însă la scurt timp după începerea procesului. Totuși, chiar și în 
absenţa pronunțării unui verdict, semnificaţia rechizitoriului a fost importantă, întrucât, 
pentru prima dată, acuzaţiile vizau implicarea directă a statului comunist în exterminarea 
deţinuţilor politici. Crimele de la Aiud nu erau prezentate drept un abuz personal al 
comandantului penitenciarului, ci ca o politică de stat, ordonată și coordonată de 
organele superioare ale partidului și ale Securităţii. 


11.1.5. Sesizările penale din anii 2004-2007 


în 2004, odată cu preluarea puterii de către Alianţa Dreptate și Adevăr, chestiunea 
condamnării crimelor comunismului a fost redeschisă. Campania electorală din 2004 
a readus în discuţie atât lustraţia și reforma serviciilor de informaţii, cât și necesitatea 
reluării proceselor referitoare la crimele și abuzurile politice comise sub comunism, 
înfiinţarea Institutului de Investigare a Crimelor Comunismului în România (IICCR), 
la iniţiativa premierului Călin Popescu Tăriceanu, precum și constituirea Comisiei 
Prezidenţiale de Analiză a Dictaturii Comuniste, sub egida președintelui României, 
Traian Băsescu, au reprezentat măsuri importante luate în acest sens. Condamnarea 
regimului comunist drept ilegitim și criminal de către președintele Băsescu în Parlament 
a avut o deosebită valoare simbolică, fără a avea însă consecinţe în plan juridic. 

După 2004, o serie de sesizări penale au fost depuse la Parchetele Militare și 
grupate într-un dosar al crimelor comunismului, Dosarul 35. Multe dintre aceste 
sesizări au cerut investigarea unor cazuri de omor, fără să precizeze însă potenţialii 
vinovaţi și fără să dea date complete de identificare ale victimelor. Astfel, în listele de 
victime depuse la procuratură, au fost menţionate atât personalităţi ale vieţii politice 
interbelice, cât și persoane despre care nu se știa decât prenumele și, eventual, locul 
execuţiei lor. 

Unele dintre aceste sesizări penale au fost însă precise, prezentând atât numele 
victimelor și ale potenţialilor vinovaţi, cât și un probatoriu sumar, deși propunerea 
încadrărilor juridice era uneori problematică. 

De exemplu, în decembrie 2006, IICCR* a depus o sesizare penală împotriva a 
14 ofiţeri de Securitate din judeţul Sibiu care, în anul 1988, au racolat informatori din 
rândul minorilor. Cei 14 au fost acuzaţi de crime împotriva păcii și omenirii, întrucât „au 
afectat dezvoltarea fizică, psihosocială și intelectuală a copiilor implicaţi”, iar „recrutarea 
și folosirea minorilor m scop informativ s-a făcut în unele cazuri cu încălcarea dreptu- 
rilor și libertăţilor fundamentale ale acestora, nefiind excluse fapte cu caracter extrem 
pentru convingerea minorilor: ameninţări, bătăi, șantaj, vătămări corporale etc”. 

în mai 2007, IICCR a depus o altă sesizare penală împotriva a 210 ofiţeri din 
conducerea sistemului penitenciar comunist. Acuzaţia făcea referire la infracţiunea de 
„genocid”, pentru exterminarea a sute de deținuți politici în perioada 1945-1989, și 
era însoţită de o listă cu nume de victime și cu numeroase mărturii ale supraviețuito- 
rilor, într-un articol intitulat „Inflaţia acuzațiilor de genocid”, Gabriel Andreescu 
critica folosirea acestui concept de către Institutut, argumentând că utilizarea improprie 
a termenului putea avea consecinţe nefaste: 


Nu aceasta e calea. [...] Invocarea genocidului în oricare din procesele din România nu 
poate avea decât un rezultat: să compromită acuzarea și să împingă din start procesele 
spre eșec". 


Aceasta a fost singura dată când IICCR a folosit încadrarea juridică de genocid. O 
a treia sesizare penală depusă de IICCR în august 2007 l-a vizat pe Gheorghe Enoiu, 
ofițer de Securitate cunoscut pentru brutalitatea pe care a manifestat-o în anchetele 
studenților care s-au solidarizat în 1956 cu Revoluţia maghiară. Enoiu a fost acuzat de 
către IICCR de crime împotriva umanităţii pentru torturarea sau aprobarea anchetelor 
violente în cazul a zeci de deţinuţi. Plângerea IICCR a făcut referire la definiţia 
crimelor împotriva umanităţii din convențiile internaţionale semnate de România. în 
același timp, Institutul a trimis către Ministerul Justiţiei un proiect de modificare a 
Codului Penal în acest sens (vezi capitolul „Cadrul legal al condamnării crimelor 
comunismului în România"). 


Generalul de Securitate Nicolae Pleșită și cinci foști diplomaţi comuniști au fost și 
ei denunţaţi de IICCR în noiembrie 2007 pentru acte de terorism săvârșite în 1981. Pe 
de o parte, cei 6 erau acuzaţi că ar fi fost implicaţi în atentatul comandat lui Carlos 
Șacalul de către Securitate împotriva postului de radio Europa Liberă de la Miinchen. 
Pe de altă parte, IICCR denunța participarea lor directă sau indirectă la livrarea unor 
colete-capcană către opozanți ai regimului care activau în exil, în Occident. Erau 
menţionate coletele-capcană ordonate de Securitate împotriva lui Nicolae Penescu 
(fost deţinut politic și fondator al Consiliului Naţional Român din exil), Paul Goma 
(disident până în 1977, când s-a exilat în Franţa) și Şerban Orescu (Președintele 
Cercului Democrat al Românilor din Germania). 


în iulie 2008, Institutul a depus o altă sesizare penală împotriva a 67 de persoane 
acuzate de răpirea și torturarea prin diverse mijloace a disidentului Vasile Paraschiv. 
Erau vizate cadre din Securitate și din Miliție, magistrați și cadre medicale care îl 
internaseră în mod abuziv pe Paraschiv în azile de psihiatrie. 

înregistrate în Dosarul 35, toate aceste sesizări au rămas fără finalitate până la 
momentul publicării acestei cărți. Același lucru s-a întâmplat și cu o plângere penală 
a fostului disident Paul Goma împotriva aceluiași Gheorghe Enoiu. 

IICCR a fost prima instituţie din România care a demarat o campanie sistematică 
de depunere a unor sesizări penale cu privire la crimele fostului regim și a unor 
proiecte de modificare a Codului Penal în acord cu convențiile internaţionale la care 
România aderase de-a lungul anilor. Acţiunile Institutului s-au lovit însă de blocajele 
procuraturii și de reticența Ministerului Justiţiei de a modifica Codul Penal pentru a 
permite judecarea și condamnarea acestor încălcări ale drepturilor omului. 


11.2. Actorii politici și civici faţă în față 
cu procesele comunismului 


Procesele comunismului, ca parte a decomunizării, au suscitat atitudini diferite în 
rândul partidelor politice și actorilor civici, atât din perspectiva discursurilor, cât și 
din cea a acțiunilor concrete prin care aceștia s-au raportat la ele. 

în primul rând, începând cu 1990, organizaţii precum Grupul pentru Dialog Social sau 
Academia Civică au activat sistematic în presă pentru deschiderea unui „proces al comu- 
nismului”. Acest lucru s-a făcut însă într-o manieră generică, fără precizări asupra a 
ceea ce ar fi implicat cu exactitate un asemenea demers. Argumentele invocate au avut un 
caracter globalizant, axat pe folosirea sintagmelor de tip „holocaustul roșu”, „genocidul 
comunist", „crimele ciumei roșii”, și nu pe cazuri concrete. Un adevărat proces intelectual 
al comunismului s-a derulat în anii '90 în publicaţii precum Revista 22, România Liberă, 
Dreptatea etc. Articolele subliniau caracterul totalitar al ideologiei și al regimului, utilizând 
„memoria abuzurilor drept argument central pentru o condamnare fără nuanţe”. Totuși, 
deşi ele au denunţat exterminarea, torturarea, privarea abuzivă de libertate a sute de mii 
de victime, acțiunea juridică întreprinsă de aceste grupuri a fost aproape nulă. Aceste 
organisme nu s-au preocupat nici de modificarea Codului Penal după 1989, nici de 
abrogarea amnistiei din 1988, nici de depunerea de plângeri penale, revolta lor siste- 
matică față de eșecul „proceselor comunismului” rămânând la nivel discursiv. Provenind 
din intelectualitatea umanistă, membrii societăţii civile au preferat să lupte pentru o 
condamnare globală a comunismului, nu să iniţieze acţiuni juridice concrete. Istoricul și 
militantul Marius Oprea oferă o imagine simbolică impresionantă a lipsei de experiență 
a societăţii civile a anilor '90 în privința investigării și denunţării crimelor comunismului: 


îmi amintesc o poveste de la începutul anilor '90. împreună cu mai mulţi arheologi și 
cadre ale procuraturii, am mers într-un sat, pentru a descoperi o groapă comună în care 
au fost aruncaţi partizani anti-comuniști uciși de Securitate. Un bătrân care asistase la 
execuţia lor urma să ne ghideze, pentru a ne indica locul. Când am ajuns acolo, un grup 
mare, însoţit de numeroase persoane din sat, ne-am dat seama că bătrânul era orb. Am 
urcat pe munte, ghidaţi de un orb. Am săpat în mai multe locuri și nu am găsit nimic. 
Asta a fost investigarea crimelor comunismului în primii ani de după 1989*. 


37. Alexandru Gussi, op. cit., p. 374. 
38. Interviu cu Marius Oprea, realizat de Raluca Grosescu, București, 28 aprilie 2009. 

Militantismul global și intransigent al organizaţiilor civice și-a dovedit însă utilitatea 
în cazuri precum cel al inginerului Gheorghe Ursu, unde presiunile constante exercitate 
de-a lungul anilor - prin intermediul articolelor, dezbaterilor și petiţiilor - au condus 
la menţinerea cazului pe agenda publică și la pedepsirea vinovaţilor. Cazul Ursu este 
însă mai degrabă excepţia, și nu regula rezultatelor acestui tip de activism. Lipsa de 
cultură juridică a acestor grupuri și diviziunile din cadrul lor au făcut ca acţiunile 
societăţii civile să aibă rezultate minime în ceea ce privește condamnarea crimelor 
comunismului. Același lucru a fost valabil și pentru asociaţiile de revoluționari, care 
s-au separat pe criterii politice pro sau anti-lon Iliescu, urmărind interese diferite. 

în al doilea rând, asociaţiile victimelor nu au depus la procuratură decât două 
plângeri penale colective - una în 1991, cealaltă în 1998. Celelalte cereri de anchetă 
au fost invidividuale sau semnate de două sau trei persoane, fără ca ele să vină din 
partea vreunei organizaţii. Majoritatea acestor plângeri au avut mai degrabă caracterul 
unui denunţ general, însoţit de liste de victime (de multe ori neidentificabile), fără 
probatoriu și fără a specifica în mod clar persoanele incriminate. „Lipsa de încredere 
în instituţiile statului postcomunist de a pedepsi crimele regimului dictatorial”, conti- 
nuităţile dintre vechiul și noul regim, atât la nivel instituţional, cât și la nivel de elite, 
sunt principalele argumente invocate pentru absența mobilizărilor”. 

Această lipsă de mobilizare poate fi explicată însă și prin eterogenitatea membrilor 
asociaţiilor de deţinuţi politici. Aceste persoane provin din grupuri politice diferite și 
din generaţii diferite. Conflictele ideologice apărute la mijlocul anilor '90 între foștii 
deţinuţi politici care proveneau din fosta mișcare de extremă dreaptă și cei proveniţi 
din partidele istorice au condus la sciziunea Asociaţiei Foștilor Deținuți Politici 
(AFDPR) și la apariţia unei noi asociaţii, Asociaţia Română a Foștilor Deținuți Politici 
și Luptători Anticomuniști (ARFDPLA). Dialogul între aceste două organisme a 
devenit foarte dificil, ele acţionând în mod separat și uneori chiar în concurenţă. în 
sânul celor două organizaţii au apărut treptat conflicte interne provocate de colaborarea 
unora dintre membri cu fosta poliţie politică. Marcate de lupte interne, asociaţiile 
victimelor n-au reușit să se coalizeze într-o mișcare unitară și să militeze concertat 
pentru condamnarea crimelor comunismului. 


în al treilea rând, iniţiativele asociative sau individuale s-au lovit sistematic de 
obstacolele ridicate de instituţiile statului postcomunist. într-o primă fază, conversia 
nomenlaturii a afectat procesul de decomunizare. Provenind din sistemul care trebuia 
judecat, elitele comuniste care au preluat puterea după 1989 au preferat un discurs de 
„reconciliere naţională”, invocând deseori modelul spaniol al „uitării și iertării 
trecutului”. Pentru Ion Iliescu, de exemplu, „procesul comunismului” era inutil, 
căderea lui Nicolae Ceaușescu reprezentând un eveniment exemplar al condamnării 
fostului regim: „Cel mai mare proces al comunismului a fost Revoluţia însăși. Ce să 
spui mai mult? ”, declara fostul șef al statului în 2005". 

Totuși, în contextul în care opoziţia politică din anii 1990-1996 acuza sistematic 
Frontul Salvării Naţionale de intenţia de „a se spăla” de trecutul comunist, rechi- 
zitoriile întocmite în această perioadă au furnizat FSN-ului și președintelui Ion Iliescu 


39. Interviu cu Constantin Ticu Dumitrescu, realizat de Raluca Ursachi, București, 30 octombrie 2003. 
40. Interviu cu Ion Iliescu, realizat de Raluca Grosescu, București, 25 octombrie 2005. 

un instrument de delimitare față de vechiul regim. Rechizitoriile cazurilor 
Drăghici-Briceag, „Autobuzul” și Gheorghe Ursu au devenit în acest sens dovezile 
unei anumite rupturi cu structurile represive dinainte de 1989. 

La rândul lor, partidele istorice și-au axat campaniile electorale din anii 1990, 
1992 şi 1996 pe necesitatea decomunizării. Provenind din rândul foștilor deţinuţi 
politici, mulţi dintre liderii acestor partide au fost direct interesaţi de pedepsirea 
crimelor și abuzurilor comise sub fostul regim. în contextul „tăcerii ambigue” 
întreținute asupra trecutului în perioada 1990-1996 de instituţiile statului, Convenţia 
Democratică a utilizat argumentul necesităţii unui „proces al comunismului” pentru a 
se delimita de adversarii politici. în același timp, partidele au întreținut „confuzia 
între condamnarea trecutului și condamnarea foștilor comuniști care conduceau încă 
țara". Astfel, retorica „procesului comunismului" a fost aproape întotdeauna „implicit 


şi uneori explicit orientată către Ion Iliescu””. 


Odată ajunse însă la putere, aceste partide și-au pierdut interesul cu privire la 
„procesele comunismului”. în continuare, statul nu s-a autosesizat asupra crimelor și 
abuzurilor politice comise de fostul regim, iar anchetele au continuat cu aceeași 
lentoare. Singurele succese înregistrate în acest sens au fost rechizitoriile în cazul 
celor doi ofiţeri de Miliție care se făceau direct vinovaţi de moartea lui Gheorghe Ursu 
și cel al colonelului Crăciun, alături de condamnările în cazul „Autobuzul”. Cu toate 
acestea, măsurile nu au avut amploarea sperată de electoratul CDR. Atât conflictele 
apărute între CDR și PD cu privire la abordarea trecutului recent (PD-ul susținând 
uitarea, iar CDR-ul condamnarea), cât și necesitatea implementării reformelor econo- 
mice au condus la marginalizarea decomunizării în agenda politicilor guvernamentale“, 
în condiţiile în care interesul majorităţii românilor nu era concentrat pe această 
problemă, ci pe criza economică, partidele istorice și-au diluat discursul anticomunist, 
înlocuindu-l cu alte teme care ar fi putut să le aducă un surplus de capital politic. 
Numeroși lideri ai acestor partide s-au dovedit mai târziu a fi fost ei înșiși informatori 
ai Securităţii, acest lucru fiind o altă explicaţie pentru lipsa de acţiuni concrete privind 
decomunizarea. 


Trebuie observat totuși faptul că în perioada 1996-2000 dosarele revoluţiei au fost 
soluționate cu mai multă rapiditate decât „dosarele comunismului”, condamnarea 
generalilor Chiţac și Stănculescu fiind un succes al procuraturii în această perioadă. 
Explicaţia acestei diferențe rezidă și în interesul direct al CDR pentru acuzarea 
foștilor aliaţi ai Frontului Salvării Naţionale. în timp ce condamnarea celor doi 
generali delegitima puterea din 1990 drept complice al artizanilor represiunii, „pro- 
cesele comunismului” nu îi implicau în mod direct pe membrii FSN și ai partidelor 
succesoare. Astfel, miza politică a „proceselor comunismului” era mai redusă, motiv 
pentru care atenţia CDR asupra acestui aspect s-a diminuat treptat, dispărând cu timpul. 


41. Alexandru Gussi, op. cit., p. 374. 
42. Ibidem. 

In concluzie, puținele procese care au vizat crimele și abuzurile politice comise 
sub regimul comunist, altele decât cele din decembrie 1989, n-au reușit să evoce decât 
o narațiune incompletă asupra naturii represive a fostei dictaturi. Numărul redus de 
procese și absența unei dezbateri publice privind responsabilitatea instituțională pentru 
represiune au caracterizat justiția de tranziție referitoare la comunismul românesc. 
Cele patru rechizitorii întocmite și cele două sentințe pronunțate au dezvăluit cazuri 
de încălcări ocazionale ale dreptului socialist, fără a reuși să evoce natura sistematică 
a violenţei de stat de-a lungul celor patru decenii de comunism. Motivele acestei stări 
de fapt au fost multiple. 


Pe de o parte, represiunile masive împotriva opozanților politici au avut loc cu 
precădere în anii '50. Mulţi dintre cei responsabili și numeroase victime nu mai erau 
în viață după 1990, fapt care a condus la încetarea investigaţiilor penale. în absenţa 
martorilor și în contextul accesului restrâns la arhive, multe cazuri nu au putut să 
întrunească elementele constitutive ale unei infracţiuni. în ceea ce privește represiunea 
sub regimul Ceaușescu, abuzurile deveniseră mai puţin flagrante decât în vremea lui 
Gheorghiu-Dej, în primul rând pentru că populaţia interiorizase teroarea, și apoi 
pentru că regimul comunist căuta dialogul cu democraţiile occidentale. Astfel, înce- 
pând cu 1965, violarea drepturilor omului de către organismele statului român a fost 
ascunsă chiar și în documentele secrete ale instituţiilor responsabile, iar persecuțiile 
pe motive politice au fost de cele mai multe ori camuflate în spatele unor anchete 
referitoare la delicte de drept comun. 


în același timp, procesele nu au pus în discuţie responsabilitatea instituţională a 
Partidului Comunist, a Miliției, a Securităţii sau a procuraturii pentru aceste crime. 
Numai rechizitoriul din cazul Crăciun a Jăcut referire la politica de exterminare a 
opozanților politici în anii '50, procesul luând sfârșit însă foarte repede în urma 
decesului inculpatului. Cazul Ursu a arătat dificultatea cu care se confruntau acţiunile 
juridice referitoare la crimele anilor '80. Absența unor proceduri clare și impersonale 
în ierahia decizională a regimului comunist, precum și voința de a ascunde abuzurile 
în faţa comunităţii internaţionale, au făcut ca ordinele să fie transmise în mod informai 
și să devină contingente „clicilor și clanurilor” care funcționau în sistem“. Ca urmare, 
stabilirea adevăratului emitent al ordinelor a devenit foarte dificilă, motiv pentru care 
procesul Ursu nu a putut implica înaltele organe decizionale ale Securităţii. 


Nu în ultimul rând, pasivitatea forțelor politice aflate la putere față de această 
problematică, limitele inerente abordării penale și activismul limitat al organizaţiilor 
civice au condus toate la eșecul condamnării crimelor și abuzurilor comise sub 
regimul comunist. 


44. Claus Offe, „Disqualification, Retribution art. cit., p. 18. 

Analiza cazului românesc și examinarea de ansamblu a justiţiei penale de tranziţie 
din alte țări arată că procesele intentate pentru condamnarea crimelor trecutului recent 
pot juca un rol important în consolidarea construcţiei democratice a societăţilor proaspăt 
ieșite din dictatură, prin faptul că ele indică o ruptură cu trecutul autoritar, în timp ce 
respectarea procedurii penale și a legilor arată opţiunea pentru statul de drept și dorinţa 
de a afla adevărul despre crimele trecutului. Ele prezintă însă riscul de a fi utilizate 
drept arme politice de către diverși actori prezenţi pe scena politică postdictatorială. 

Felul în care sunt organizate și se desfășoară aceste procese, precum și opţiunea pentru 
cadrul legal după care se judecă faptele exprimă concepţia noului regim asupra justiţiei 
pe care înţelege să o aplice. Procesele de tip „revoluţionar” indică o fragilitate a statului 
de drept în faţa intereselor politice ale momentului, în timp ce respectarea principiilor 
de drept arată opţiunea pentru o justiţie democratică. Procesele penale de tranziţie se 
situează de cele mai multe ori între aceste două extreme, ele reprezentând un compromis 
între imperativele adesea contradictorii de a face dreptate și de a respecta legea. 

Prin investigaţiile efectuate, prin argumentele invocate de acuzare și de apărare, ca 
și prin interpretările reţinute în final de judecători în motivarea sentinţei pronunţate, 
procesele reușesc să creeze o naraţiune asupra contextului politic al crimei judecate, care 
se impune în societate cu forța unui adevăr incontestabil. Această naraţiune nu se poate 
referi însă decât la fapta judecată, iar în momentul în care procesul este utilizat pentru a 
deveni o lecţie de istorie globală, sensul principal al acţiunilor penale - anume pronun- 
tarea unui verdict - riscă să fie deturnat’. în măsura în care ele se derulează în respectul 
strict al procedurii legale, procesele nu au capacitatea de a caracteriza integral natura unui 
sistem politic. Ele pot ilustra însă caracterul criminal sau discriminatoriu al politicilor 
de stat în care se situează faptele anchetate, acest lucru delegitimând vechiul regim. 

Măsura în care justiţia penală de tranziţie reușește să ilustreze natura sistemică a 
crimelor judecate - în care imperativele dreptăţii sunt moderate de respectul legii și în 
care victimele sunt integrate actului de justiţie - depinde de o serie de factori. Nu 
numai interesele politice ale noilor guvernanţi, dar și factori precum natura fostului 
regim, felul în care s-a făcut trecerea spre democraţie, cultura politică predominantă 
în societate sau constrângerile impuse de cadrul legislativ influenţează în mod hotărâtor 
cursul justiţiei de tranziţie. 


1. Jon Elster, op. cit., p. 88. 

Procesele ca mijloc de reinstaurare a ordinii legale 


Justiţia penală de tranziţie a fost inaugurată în România prin procese de tip „revolu- 
ţionar”, care au încălcat regulile de procedură, au utilizat în mod abuziv încadrările 
juridice şi au deturnat legea în scopuri politice. Execuţia cuplului Ceaușescu, chiar 
dacă poate fi parţial explicată prin starea excepţională creată de violențele din 
decembrie, precum și procesele sumare ale celor patru apropiaţi ai fostului dictator, al 
lui Iulian Vlad sau al lui Andruţa Ceaușescu au compromis instaurarea unei ordini 
legale democratice, indicând o continuitate a practicilor judiciare de tip nedemocratic, 
în această primă etapă a justiţiei de tranziţie, procesele nu și-au îndeplinit rolul de 
promovare a legalităţii ca valoare fundamentală a noului sistem. Prin caracterul lor de 
spectacole revanșarde, execuţia cuplului Ceaușescu și primele condamnări pentru 
genocid se aseamănă proceselor de la Tokyo, atât prin încălcarea procedurilor judi- 
ciare, cât şi prin deznodământul lor, decis înainte de derularea proceselor. 


începând cu aducerea în faţa instanţei a membrilor CPEx, procesele din România 
au început să acorde o mai mare atenţie procedurii penale, iar justiţia română și-a 
afirmat opţiunea pentru respectul principiilor statului de drept. Crimele au fost judecate 
după legea în vigoare la data comiterii lor, anularea principiului neretroactivităţii fiind 
privită ca aleatorie și abuzivă, întrucât privează indivizii de protecţia pe care legea ar 
trebui să le-o ofere. Majoritatea proceselor derulate și în alte ţări s-au înscris în 
aceeași tendință. într-un singur caz, o sentință a făcut referire la „legea morală” în 
detrimentul pozitivismului legal. Invocarea „imoralităţii” legii est-germane în verdictul 
pronunţat în primul proces al crimelor de la Zid a fost însă respinsă foarte repede de 
Curtea Supremă, pe motiv că ea contravenea principiului nullum crimen sine lege. în 
afara acestei excepţii, rechizitoriile și sentințele tuturor celorlalte procese au fost 
fundamentate într-un cadru juridic existent la data comiterii faptelor. 


Procesele penale de tranziţie fac astfel parte integrantă din formarea noului stat de 
drept și a noii identități democratice a ţării. Prin opţiunea de a respecta legile în vigoare 
în timpul fostului regim, ele integrează vechiul regim în naraţiunea identitară a noului stat. 
Nicăieri nu s-a văzut mai limpede această integrare narativă decât în cazul Germaniei. 
Tratatul de Unificare a cuprins prevederi specifice privitoare la felul în care va fi 
judecat trecutul Germaniei comuniste, anume conform legii în vigoare în statul comunist. 
Condamnarea foștilor lideri ai regimului în concordanţă cu propriile legi a promovat 
o viziune a statului comunist ca stat care avea un sistem legal și roluri diferenţiate, 
contrazicând astfel viziunea monolitică de stat „fără de lege" atât de des vehiculată: 
„Justiţia restaurativa din Germania de Est s-a concentrat asupra judecării est-germa- 
nilor, nu pe baza faptului că Germania de Est fusese un Unrechtstaaf, aşa cum e 
descrisă Germania nazistă, în care capriciile celor de la putere puteau deveni legi, ci 
pe baza faptului că Germania de Est avusese un sistem de legi deliberate și codificate". 


Majoritatea cazurilor analizate în acest studiu a luat în considerare însă numai 
Codul Penal naţional, legea internaţională fiind de cele mai multe ori ignorată. în afara 


3. Un stat care nu îndeplinește criteriile statului de drept. 
4. Matt Murphy, art. cit., p. 24. 

proceselor de la Nürnberg, care s-au bazat aproape exclusiv pe convențiile internaţionale 
la care Germania nazistă era parte, în puţine ţări invocarea dreptului internaţional a fost 
încununată de succes. Printre acestea, în Argentina, condamnarea generalului Videla 
și a altor responsabili pentru crime împotriva umanităţii - pentru răpirea și darea în 
adopţie ilegală a copiilor celor „dispăruţi” - s-a bazat pe convențiile internaţionale la 
care Argentina era parte. în Ungaria, obiecțiile Curţii Constituţionale faţă de suspen- 
darea cursului prescripţiei pentru crimele din 1956 au fost depășite prin caracterizarea 
acestor fapte drept crime de război, în conformitate cu legislaţia internaţională. în alte 
ţări însă, această posibilitate de judecare a fostului regim nu a dus la rezultate concrete, 
în Albania, adoptarea de către guvernul Partidului Democrat a Legii genocidului și a 
crimelor împotriva umanităţii comise în Albania în timpul regimului comunist din 
motive politice, ideologice si religioase a deschis calea incriminării abuzurilor conform 
categoriilor legislaţiei internaţionale, dar, după recâștigarea alegerilor, moștenitorii 
Partidului Comunist Albanez au invalidat această posibilitate pe motiv de retroactivitate, 
în România, cererile IICCR de a modifica Codul Penal în conformitate cu Convenţia 
care România a aderat încă din 1969 au fost refuzate (până în momentul publicării 
acestei cărţi) de către Ministerul Justiţiei pe motiv că aceasta nu a fost transpusă în 
dreptul naţional, și că aplicarea ei pentru anii 1970-1980 ar fi una retroactivă. 


Această ignorare a convențiilor internaţionale ridică însă problema legalităţii 
statului în raport cu dreptul internaţional la care a aderat. Pozitivismul legal înţeles 
numai ca aplicare a legii naţionale care preia trunchiat prevederile legii internaţionale 
nu numai că restricţionează posibilitatea de a condamna crimele împotriva umanităţii, 
dar anulează efectele unei întregi jurisprudenţe create de-a lungul deceniilor în urma 
dezvoltării unui etos internaţional de apărare a drepturilor omului. 

Un obstacol important în calea judecării crimelor fostului regim, cu precădere în 
ţările foste comuniste, unde cele mai grave încălcări ale drepturilor omului au fost 
comise în jurul anilor '50, este expirarea termenului de prescripţie al acestor crime, 
ceea ce face ca ele să nu mai poată fi investigate. După cum am arătat, în faţa acestei 
dificultăţi, ţările aflate în tranziţie au optat pentru soluţii diferite, exemplificate de 
legile adoptate în Cehoslovacia, respectiv Ungaria. 

în Cehoslovacia, Curtea Constituţională a sprijinit Legea asupra ilegitimităţii 
regimului comunist și asupra rezistenţei la acesta, care prevedea, printre altele, suspendarea 
termenului de prescripţie pentru crimele comise în timpul regimului. în motivaţia 
Curţii era statuată limpede ruptura faţă de fostul regim, vechea lege fiind reinterpretată 
în lumina noilor valori democratice: „chiar dacă există o continuitate a vechii legi, 
există o ruptură la nivel de valori față de vechiul regim". Legea a fost folosită de 
regimul comunist ilegitim ca instrument al represiunii, au susţinut judecătorii, și ca 
atare prescripţia nu se aplică pentru actele criminale care nu au fost judecate din 
motive politice. 


Spre deosebire de Curtea cehoslovacă, Curtea Constituţională a Ungariei a consi- 
derat suspendarea cursului prescripţiei contrară principiilor de drept, deoarece este o 


5. Decizia Curţii Constituţionale a Cehoslovaciei din 21 decembrie 1993, apud Wbjciech Sadurski, 
op. cit., p. 34. 

lege expostfactum. Tranziţia spre democraţie, a susținut Curtea, se face în respectul 
deplin al statului de drept, drept care nu se poate face nicio deosebire între legile 
dinaintea sau de după promulgarea noii Constituţii”. Decizia Curţii maghiare a fost 
criticată atât din punctul de vedere al aplicării conceptului de prescripţie, cât și pentru 
rolul directiv asumat de Curte în detrimentul parlamentului. Astfel, Sadurski a arătat 
că, în cazul crimelor politice din comunism, motivele nejudecării acestora nu sunt 
cele obișnuite în statele democratice (slăbiciunea sau ineficienta poliţiei, a acuzării 
sau a instituţiilor judiciare) în care conceptul de prescripţie, ca limită a capacităţii 
acţiunii statului, își găsește justificările juridice și etice. Crimele comunismului nu au 
fost judecate pentru că au fost „inspirate, mandatate și tolerate de către stat", drept 
care termenele de prescripţie au fost lăsate să expire. A impune limitări acțiunii 
judiciare a statului postcomunist, ca și cum nejudecarea acestor crime ar fi rodul 
incapacității sau neglijenţei sale, și nu a protejării deliberate şi ilegale a vinovaţilor, 
echivalează, în opinia lui Sadurski, cu o „ficţiune a continuității în forma ei cea mai 
absurdă” și „o interpretare foarte arbitrară a principiilor statului de drept"*. Prin 
opţiunea sa de a nu trata crimele comunismului ca fiind de natură excepţională, adică 
nerecunoscând faptul că ele erau crime de stat, Curtea Constituţională maghiară a 
impus paradigma continuității acolo unde parlamentul optase pentru o ruptură radicală. 

Şi alte state ale Europei de Est s-au dovedit reticente în fața unei măsuri de 
suspendare a cursului prescripţiei. în Bulgaria, tribunalele au respins această posibi- 
litate, procesele intentate cu privire la crimele din lagărele de la Lovec și Skravena 
fiind stopate pe motiv că termenul de prescripţie expirase. în Germania, problema 
suspendării cursului prescripţiei nu a mai fost ridicată, întrucât în această ţară 
omuciderea este imprescriptibilă. Justiţia din România a acceptat să suspende cursul 
prescripţiei pentru crimele săvârşite de responsabilii fostului regim pe întreaga durată 
a comunismului. Acest lucru a fost făcut conform Codului Penal socialist, aşa cum s-a 
întâmplat și în Polonia. 

O altă barieră juridică în calea condamnării crimelor trecutului a fost reprezentată 
în România de amnistia generală din ianuarie 1988, care a limitat drastic categoriile 
de infracţiuni ce puteau fi judecate. Anularea acestei amnistii a fost cerută, fără 
succes, abia în 2006, de Raportul Final al Comisiei Prezidenţiale pentru Analiza 
Dictaturii Comuniste din România. Dintre toate cazurile studiate aici, Argentina este 
singura ţară care a anulat o amnistie decretată de regimul anterior, motivând că foștii 
lideri nu aveau dreptul să folosească legea în scopul a se autoexonera pentru crimele de 
stat comise în „campaniile antiteroriste” din Operaţiunea Condor. Caracterul politic 
al acestei amnistii, decretate de generali în ajunul predării puterii, era limpede, în 
timp ce decretul emis de Nicolae Ceaușescu în 1988 este dificil de interpretat drept o 
intenţie de a acorda impunitate aparatului de stat comunist. 

Prin urmare, cadrul juridic naţional reprezintă cea mai importantă constrângere în 
calea judecării crimelor fostului regim. Urmărind reinstaurarea respectului pentru 


6. Decizia Curţii Constituţionale a Ungariei din 5 martie 1992, apud Wojciech Sadurski, op. cit., 
p. 37. 

7. Wojciech Sadurski, op. cit., p. 39. 

8. Ibidem, p. 41. 

lege, justiţia de tranziţie s-a conformat în general cadrului legal existent, făcând însă 
apel la interpretări ale legii care facilitau intentarea de procese. Eliminarea cursului 
prescripţiei și utilizarea dreptului internaţional au fost cele mai frecvente soluții 
pentru a depăși barierele ridicate în fața pozitivismului legal în vederea judecării 
crimelor trecutului. 


Capacitatea limitată a proceselor 
de a judeca regimuri politice 


Foarte numeroase în raport cu cazurile instrumentate în celelalte țări comuniste, 
procesele din România s-au concentrat de cele mai multe ori asupra represiunii din 
decembrie 1989, doar patru rechizitorii făcând referire la alte crime ale regimului 
comunist. Atenţia deosebită acordată de justiția penală evenimentelor din decembrie 
comportă mai multe explicaţii. 

Revoluţia reprezintă momentul-cheie al istoriei României din ultimele decenii, 
violenţa deschisă a reprimării sale, precum și importanţa sa fondatoare pentru noua 
orânduire politică făcând imposibilă tăcerea juridică. Pedepsirea responsabililor pentru 
miile de victime și clarificarea evenimentelor s-au impus ca o necesitate inconturnabilă 
pentru toate forţele politice ale ţării. Și în alte ţări aflate în tranziţie, acţiunile penale 
s-au concentrat asupra unor astfel de evenimente-cheie pentru construcţia naţiunii. în 
Ungaria procesele s-au limitat la momentul revoluției din 1956, moment istoric de 
mândrie naţională a maghiarilor. în Germania, cele mai mediatizate procese au fost 
cele privind Zidul Berlinului, spaţiu cu valenţe simbolice fundamentale pentru națiunea 
germană. Un rol simbolic similar l-a jucat în Polonia perioada Legii Marţiale din 
1981-198%. în Lituania, Letonia și Estonia, eforturile procuraturii s-au concentrat 
asupra reprimării mișcărilor de rezistenţă ce luptau contra ocupaţiei naziste și sovietice. 
Şi în Cehoslovacia, momentul 1968 a constituit obiectul unui proces foarte mediatizat. 
înalții responsabili de partid Milos Jakeă și Jozef Lenart, acuzaţi de crimă de înaltă trădare 
pentru conspirație cu Uniunea Sovietică au fost însă achitaţi, considerându-se că ei nu 
încălcaseră legile în vigoare în Republica Socialistă Cehoslovacă. Efectele benefice 
ale proceselor de acest tip nu au fost însă universal acceptate. în ţări precum Spania 
și Africa de Sud, acolo unde tranziţia spre democraţie a urmat unui conflict fratricid, 
s-a considerat că justiţia penală nu este benefică reconcilierii și construcţiei naţionale. 

Un alt motiv pentru care procesele din România s-au concentrat asupra revoluţiei 
este și faptul că acest moment constituie ultima represiune de amploare a fostului 
regim, memoria sa fiind vie în toate spiritele, iar judecarea mai puţin dificilă din 
punct de vedere practic. în toate ieșirile din dictaturi longevive, crimele săvârșite 
recent au fost primele judecate, emoția provocată de ele fiind încă puternică, iar 
uitarea neavând timp să se instituie. în Cehoslovacia, primul proces de tranziţie a 
judecat uciderea unui manifestant în timpul Revoluţiei de Catifea. Crimele de la Zidul 


9. Paralela între semnificaţia simbolică a Zidului Berlinului în Germania și Legea Marţială în 
Polonia este trasată de Matt Murphy, art. cit., p. 28. 

Berlinului din anii '80 au focalizat cu prioritate atenţia opiniei publice și a procu- 
raturii germane în primii ani ai tranziţiei postcomuniste. în Polonia s-au făcut eforturi 
pentru judecarea declarării Legii Marţiale între 1981 şi 1983 și a reprimării grevelor 
din ultimii ani. 

în ciuda numărului mare de procese privitoare la evenimentele din 1989, revoluţia 
română nu a fost în întregime clarificată nici după 20 de ani. Anchetele asupra 
represiunii de la Brașov sau de la Sibiu au rămas nesoluţionate. Nu s-a intentat niciun 
proces referitor la sutele de victime din București, iar natura violenţelor de după 
22 decembrie este până azi neelucidată. Această lipsa de clarificare își găsește o 
explicaţie parţială în ambiguitatea evenimentelor petrecute în acele zile. în contextul 
prăbușirii puterii centrale, al destabilizării lanţului ierarhic de comandă al Armatei, al 
înarmării civililor și al dezinformării generale, adevărul asupra violenţelor de după 
22 decembrie este dificil de stabilit. Haosul generat după trecerea Armatei „de partea 
poporului” este mult mai greu de integrat într-o naraţiune coerentă decât evenimentele 
dinainte de căderea regimului Ceaușescu, când taberele care se confruntau pe străzi 
erau clar delimitate și ușor de recunoscut. Singurul proces care a vizat violențele din 
București de după 22 decembrie este Cazul Otopeni, emblematic pentru ilustrarea 
tipului de erori absurde care au provocat un număr atât de mare de victime. 


O altă posibilă explicaţie pentru eșecul justiţiei de a clarifica o cauză atât de 
importantă este negocierea în acele zile dintre liderii FSN și generalii Armatei. 
Această complicitate a fost vizibilă atât în acoperirea vinovaţilor pentru masacrul de 
la Timișoara, cât și în politica de promovare în funcţie a unor responsabili pentru 
victimele de după 22 decembrie, așa cum a demonstrat-o Cazul Otopeni. Amnistia 
decretată de Ion Iliescu în ianuarie 1990, graţierile sistematice sau recursurile extraordi*- 
nare în anulare declarate frecvent împotriva condamnărilor definitive au arătat preocu- 
parea constantă a noilor autorităţi pentru exonerarea înalţilor responsabili militari. 

în afara proceselor revoluţiei, în România acţiunile juridice referitoare la trecutul 
comunist s-au limitat la patru rechizitorii, dintre care doar două s-au finalizat cu 
condamnări. Chiar dacă au incriminat înalţi demnitari de stat, procesele nu au pus în 
discuţie responsabilitatea unor instituţii precum Partidul Comunist, Miliția sau Secu- 
ritatea. Procesul colonelului Crăciun, singurul care a făcut referire la politica de 
exterminare pe care statul comunist a aplicat-o opozanților politici în anii '50, s-a 
oprit din cauza decesului inculpatului. Deși sentința pronunţată în cazul Gheorghe 
Ursu a evocat natura sistematică a politicii represive exercitate de instituţiile statului 
împotriva opozanților, procesele nu au reușit să arate amploarea violenţei de stat de-a 
lungul celor patru decenii de comunism. Din acest punct de vedere, procesele din 
România nu au avut capacitatea de a facilita o înţelegere globală a fostului regim, nici 
de a furniza repere pentru interpretări istorice. 


Numărul foarte redus de acţiuni în instanţă, precum și succesul limitat în a arăta 
natura politică a faptelor incriminate se pot explica prin conjuncturi specifice spaţiului 
politic românesc, dar și prin motive generale care ţin de natura fostelor dictaturi și de 
capacitatea legii penale de a le judeca. Astfel, longevitatea fostului regim influențează 
hotărâtor măsura în care pot fi judecate crimele trecutului. Abuzurile unor regimuri 
relativ scurte, precum nazismul sau dictaturile militare din conul sudic, care au durat 
mai puţin de o generaţie, pot fi mai ușor condamnate decât cele ale unui regim 

longeviv, precum cel comunist, care a durat 45 de ani în Europa de Est. Cele mai 
grave crime ale comunismului au avut loc în timpul represiunilor masive din anii '50. 
Or, dificultăţile de a ancheta crime săvârșite cu decenii în urmă sunt evidente, atât din 
punctul de vedere al procedurii juridice (termenele de prescripţie fiind expirate), cât 
și din punct de vedere practic. Atât martorii crimelor cât și autorii lor sunt dificil de 
adus în faţa instanţei din raţiuni de ordin biologic. Astfel, multe procese privind 
crimele comise de regimurile comuniste în anii '50 au fost întrerupte din cauza stării 
de sănătate sau a decesului principalilor acuzaţi. în Germania, foștii înalți demnitari 
Erich Honecker, Willi Stolph si Erich Mielke au fost scutiţi de procese din cauza stării 
critice a sănătăţii lor. Generalul Kiszczak, care ordonase reprimarea brutală a grevelor 
muncitorești din Polonia, a avut un stop cardiac în drum spre tribunal - ceea ce a dus 
la oprirea procesului. în Chile, moartea lui Pinochet a oprit valul de procese care se 
pregătea împotriva lui. Şi în România, Alexandru Drăghici, Alexandru Nicolschi și 
Gheorghe Crăciun au decedat înainte de a putea fi aduși în faţa tribunalelor, ceea ce 
a oprit singurele procese asupra crimelor comunismului din România anilor '50. 


Consolidat prin brutalitate în primele sale decenii, comunismul european a suferit 
reforme la mijlocul anilor '60, care au dus la diminuarea celor mai vizibile violenţe 
și la aparenta respectare a drepturilor omului. România nu a făcut excepţie: după 
1965, relativa liberalizare și efortul de a păstra bunele relaţii cu lumea occidentală au 
dus la o anumită relaxare a represiunii și au determinat „ascunderea” abuzurilor 
statului. Formele opresiunii s-au schimbat: nu teroarea deschisă, ci supravegherea 
continuă, abuzul birocratic și ameninţarea implicită au devenit politicile dominante 
ale statului represiv. Acest tip de politici este însă dificil de judecat în tribunalele 
penale. După cum sublinia Claus Offe, procesele nu se pot concentra decât asupra 
unui singur tip de impact distrugător al regimului, și anume violarea drepturilor 
omului, pe când nimeni nu va putea fi vreodată pedepsit pentru efecte precum ruina 
economică sau vieţile distruse ori ratate. Această limitare intrinsecă abordării penale 
este principala frână în calea „judecării regimului” așa cum o cer militanţii anti- 
comuniști din România și alte ţări din Europa de Est. Au existat totuși tentative de a 
aduce în faţa tribunalului foști lideri comuniști pentru politicile pe care le iniţiaseră, 
dar fără succese notabile, întrucât nu s-a putut demonstra încălcarea legilor în vigoare. 
Astfel, în Cehoslovacia, înalții responsabili de partid acuzaţi de crimă de înaltă trădare 
pentru conspirație cu Uniunea Sovietică au fost achitaţi pentru că nu violaseră legile 
Republicii Socialiste Cehoslovace. în Polonia nu s-a reușit trimiterea în judecată a 
generalului Jaruzelski sub acuzaţii de înaltă trădare pentru decretarea Legii Marţiale. 
Dacă în Bulgaria s-a reușit condamnarea foștilor miniștri comuniști pentru ascunderea 
efectelor catastrofei nucleare de la Cernobîl, în schimb, politica de acordare de 
„ajutoare frăţești” nu a fost considerată o încălcare a legii bulgare comuniste. 


Deseori, infracțiunile care pot fi atribuite înalţilor demnitari sunt insignifiante în 
raport cu rolul lor în politica statului. Exemplele cele mai clare sunt condamnarea lui 
Todor Jivkov în Bulgaria sau a membrilor Biroului Politic al Partidului Comunist 
Albanez pentru deturnare de fonduri în scopuri personale, sau condamnarea lui Erich 
Mielke, șeful Stasi vreme de patru decenii, pentru o crimă săvârșită în 1931. 

Toate aceste aspecte - care ţin atât de natura regimului comunist, cât și de 
posibilitatea de acţiune a justiţiei penale - limitează capacitatea proceselor de a oferi 

o imagine cuprinzătoare asupra amplorii crimelor de stat. Procesele judecă infracțiuni 
punctuale, nu regimuri politice. 

Rezultatele proceselor penale pot fi însă evaluate nu numai în funcţie de numărul 
lor sau de gravitatea condamnărilor acordate. Chiar și procesele care nu au avut loc 
sau care nu s-au finalizat, fie din cauza decesului inculpaţilor, al sănătăţii lor precare, 
fie din lipsa probelor sau a poziţiei ambigue a judecătorilor, pot avea efecte importante, 
în multe cazuri, investigaţiile, audierile preliminare sau rechizitoriile reprezintă acte 
importante de justiţie de tranziţie, prin afirmarea interesului public pentru cauza 
respectivă, precum și prin dezbaterile pe care le generează adesea. Funcţia epistemică 
a justiţiei penale este astfel îndeplinită. în cazuri precum investigarea generalului 
Jaruzelski de către comisia parlamentară, forţa narativă a dezbaterii naturii fostului 
regim a fost echivalentă unui proces penal propriu-zis. Cazul Pinochet este alt exemplu 
de procedură penală nefinalizată prin procese, dar care a avut efecte hotărâtoare 
asupra societăţii chiliene. Nu numai sentinţele sunt semnificative în procesele penale 
de tranziţie, ci mai ales impactul social al acestor procese, perceptibil în publicitatea 
cazului și în dezbaterile și reacţiile pe care acesta le generează. 


Procesele de tranziţie ca instrument de legitimare politică 


în România, cursul justiţiei penale de tranziţie a fost puternic influenţat de factorul 
politic. Ciclurile diferite de procese, cu categorii diferite de inculpaţi și de fapte 
incriminate, au corespuns ciclurilor electorale și au furnizat teme de legitimare politică 
diverselor partide succedate la putere. Astfel, execuţia cuplului Ceaușescu, condam- 
procesele din perioada 1990-1996 au venit în întâmpinarea intereselor de autolegitimare 
ale Frontului Salvării Naţionale, care a căutat sistematic să se delimiteze de elita 
ceaușistă la începutul anilor '90. Exonerarea Armatei, instituţie care provocase cel 
mai mare număr de victime în timpul revoluţiei, era necesară pentru liderii FSN, în 
condiţiile în care sprijinul acordat de Armată în decembrie 1989 îi propulsase la 
conducerea statului. Pe de altă parte, procesele derulate sub mandatul Convenţiei 
Democratice, în perioada 1996-2000, au statuat oficial responsabilitatea Armatei în 
represiunea din decembrie și au zdruncinat legitimitatea revoluţionară a președintelui 
Iliescu și a FSN. Subliniind complicitatea puterii din 1990 cu artizanii violenţei, 
aceste procese au servit intereselor CDR în lupta politică cu Ion Iliescu și cu partidele 
succesoare ale FSN. Jocul autolegitimărilor s-a reprodus și în ciclurile electorale 
următoare, acest lucru blocând deseori continuitatea anchetelor și a soluționării lor în 
instanță și provocând încetarea urmăririlor penale sau reluarea investigaţiilor de la 
zero prin transferul dosarelor de la un procuror la altul. 


în ceea ce privește „procesele comunismului”, Frontul Salvării Naţionale și 
partidele succesoare au preferat o politică a uitării, în condiţiile în care mulţi dintre 
liderii lor proveneau tocmai din sistemul care trebuia judecat. De cealaltă parte a 
baricadei, partidele istorice au folosit retorica „procesului comunismului" pentru a se 
diferenţia de adversarii lor politici în cursa electorală. Odată ajunse însă la putere, 

interesul lor pentru această problemă s-a diminuat, în măsura în care crimele comu- 
nismului nu îi implicau direct pe opozanţii lor politici. 

Puternica influenţă exercitată de factorul politic asupra cursului justiţiei de tranziţie 
este o constantă în toate cazurile studiate. Astfel, primul exemplu este chiar procesul 
de la Nürnberg, determinat de voinţa politică a Puterilor aliate de a-ijudeca pe înalții 
responsabili ai Germaniei naziste. Hotărârea noului regim de a se disocia și de a 
pedepsi crimele trecutului a fost determinantă în inculparea foștilor conducători, așa 
cum o arată și cazul Greciei, unde acţiunea rapidă și fermă a lui Konstantinos 
Karamanlis a generat o politică eficientă de condamnare a înalţilor responsabili ai 
regimului coloneilor. în conul sudic, puterea civilă democratică s-a văzut în schimb 
obligată să modereze amploarea măsurilor de justiţie, în condiţiile în care vechii 
opresori continuau să reprezinte o considerabilă forță militară în timpul tranziţiei. în 
Argentina, Chile sau Uruguay, forțele politice postdictatoriale au preferat să păstreze 
tăcerea asupra opresiunii, să oprească anchetele și procesele, și să menţină sistemul 
compact de imunităţi care apăra vechile structuri. în astfel de cazuri a trebuit să treacă 
o generație până ca aceste complicităţi să își piardă puterea; artizanii represiunii și 
complicii lor politici au fost înlocuiţi de o nouă generaţie care, deoarece nu mai era 
determinată de constrângerile trecutului, a permis, în sfârșit, aflarea adevărului. în 
Europa de Est, tranziţiile au fost marcate de reproducerea vechilor elite, care au 
continuat să deţină o importantă putere politică și chiar să câștige alegerile în diverse 
momente. Actul de justiţie a fost vizibil influenţat de alternanţa la putere, partidele 
moștenitoare opunându-se în general judecării vechilor responsabili. Germania pare 
să fie singura excepţie, deoarece, în urma reunificării, statul ale cărui crime trebuiau 
judecate a încetat să existe. 


Dependenţa actului juridic de instituţiile politice nu s-a manifestat însă numai prin 
influența mai mult sau mai puţin directă exercitată de partidele aflate la guvernare 
asupra desfășurării proceselor, sau a complicităţilor ascunse ale instituţiilor judiciare 
cu trecutul dictatorial recent. în anumite cazuri, a existat o legătură de subordonare 
directă a instituţiilor judiciare față de cele politice. Astfel, în Polonia, Constituţia în 
vigoare în timpul comunismului, versiunea amendată după 1989, precum și Constituţia 
din 1992, prevedeau ca șefii de stat să nu poată fijudecaţi decât de un tribunal special 
(Tribunalul de Stat), constituit numai în urma unei decizii a parlamentului. La rândul 
lor, deciziile Tribunalului Constituţional polonez, instanţa judiciară supremă, puteau 
fi anulate prin votul a două treimi din numărul deputaţilor. Această subordonare a 
instituţiilor juridice față de coaliţiile politice schimbătoare a influenţat hotărâtor 
decizia de a nu iniţia un proces fostului șef al statului, generalul Jaruzelski, pentru 
decretarea Legii Marţiale. Pe de altă parte, ancheta comisiei parlamentare care a luat 
această decizie a îndeplinit unele funcţii importante ale proceselor penale: au fost 
cercetate documente inedite, experți și martori. Generalul Jaruzelski a depus mărturie 
în repetate rânduri, ocazie cu care și-a expus pe larg viziunea asupra evenimentelor. 
La rândul lor, membrii Comisiei și alți actori politici au participat în dezbaterile 
ample generate de aceste investigaţii, expunând argumente și precizând interpretările 
istoriei recente care divizează societatea poloneză. Deși niciun judecător nu a hotărât, 
printr-o sentință, care dintre aceste viziuni este valabilă din punctul de vedere al legii 
penale, dezbaterea publică a permis cunoașterea faptelor și a contextului lor, precum 

și clarificarea fără ambiguităţi a poziţiei partidelor politice față de trecut. Deși supus 
influențelor politicii electorale, „Comitetul responsabilităţii constituţionale a avut o 
acţiune combinată de investigare istorică și de Curte supremă". 

în concluzie, puternica influență a politicii prezentului asupra judecării trecutului 
nu este caracteristică numai justiției de tranziție din România. în condițiile tranzițiilor 
dinspre sisteme dictatoriale spre democrație, justiția de tranziție coincide cu formarea 
activă a partidelor politice, care își definesc adesea identitatea și legitimitatea în 


competiţia electorală prin atitudinea lor față de trecut. 


Parţiala reintegrare a victimelor 


Funcţia de reabilitare a victimelor nu a fost îndeplinită de procesele din România, 
decât în măsura în care victimele însele s-au mobilizat pentru a intenta acţiuni penale 
și a-și cere drepturile. Procesele revoluţiei din perioada 1990-1996 au exclus practic 
victimele din actul de justiţie. Acestea nu fost chemate să depună mărturie în instanță 
și nu au primit despăgubiri materiale. Tergiversarea anchetelor în numeroase cazuri a 
arătat lipsa de preocupare a statului pentru aflarea adevărului și pedepsirea vinovaţilor. 
Procesele intentate după 1997 au schimbat însă această tendință, fn procesele de la 
Timișoara sau Cluj, care s-au finalizat prin condamnări, asociaţiile de revoluționari au 
considerat că dreptatea a fost restaurată prin pedepsirea principalilor vinovaţi. Aici, la 
iniţiativa procurorilor, victimele s-au constituit părți civile în procese și au primit 
daune morale pentru prejudiciul suferit. Asociaţiile de revoluționari din orașe precum 
București sau Sibiu, unde responsabilii pentru represiune nu au fost aduși în faţa 
instanţei, continuă să denunțe lipsa de voinţă a justiţiei de a afla adevărul și de a face 
dreptate. în absenţa proceselor referitoare la crimele săvârșite înainte de decembrie 
1989, demnitatea victimelor comunismului este departe de a fi fost restaurată. Mai 
mult, sentințele politice pronunţate între 1945 și 1989 nu au fost casate, opozanții 
fostului regim rămânând până azi din punct de vedere juridic infractori. 

Dincolo de imobilismul instituţiilor statului, absenţa acţiunilor judiciare s-a datorat 
și slabei mobilizări a victimelor represiunii. Activismul lor individual și colectiv a fost 
redus. Plângerile penale în vederea demarării anchetelor nu au fost deloc numeroase. De 
asemenea, divizarea asociaţiilor victimelor pe criterii politice a împiedicat concer- 
tarea acţiunilor lor. Caz singular în peisajul românesc, militantismul exemplar al fiului 
inginerului Gheorghe Ursu în vederea pedepsirii vinovaţilor pentru moartea tatălui său 
a arătat rolul pe care mobilizarea victimelor și a urmașilor lor îl poate avea în 
demararea investigaţiilor penale. Condamnarea celor doi ofiţeri de Miliție care au 
ordonat direct uciderea disidentului s-a datorat în mare parte activismului neobosit al 
lui Andrei Ursu. 

Analiza altor tranziţii arată că militantismul civic al victimelor pentru a menţine pe 
agenda publică aflarea adevărului despre trecut și pedepsirea vinovaţilor este un factor 
decisiv în organizarea de procese. în Argentina, de exemplu, deși partidele politice au 
încercat deseori să limiteze măsurile de justiţie de tranziţie, activismul civic le-a 


10. Matt Murphy, art. cit., p. 31. 

împiedicat să instituționalizeze politica de uitare a abuzurilor dictaturii. Miile de 
plângeri penale depuse, precum și manifestațiile ample ale unor organizații ale 
victimelor precum Madres de Piaza de Mayo, care au mobilizat în mai multe rânduri 
zeci de mii de persoane, au condus la deschiderea a numeroase anchete despre crimele 
trecutului dictatorial. Chestiunea „disparițiilor" a devenit o problemă de interes major 
pentru societatea argentiniană. 

în alte ţări însă, nedreptatea suferită de victimele regimului a fost percepută ca o 
problemă marginală. în Bulgaria, procesul referitor la politica de asimilare forţată a 
minorităţii turce a fost tergiversat ani de-a rândul, în condiţiile naţionalismului șovin 
ce caracteriza încă societatea bulgară postcomunistă. în Chile, susţinerea de care se 
bucura Pinochet în rândul populaţiei în urma politicii sale economice a făcut nepopulare 
eforturile de pedepsire a crimelor dictaturii. în România postcomunistă, majoritatea 
populaţiei s-a identificat cu un discurs de reconciliere naţională, de stabilitate și de 
tranziţie lină de la un regim la altul, proiectele de decomunizare fiind percepute drept 
revanșarde și marginale în raport cu interesele societăţii. 


kkk 


Pe scurt, procesele penale de tranziție din România postcomunistă nu au îndeplinit 
decât parțial cele patru funcții amintite: pedepsirea vinovaţilor; restaurarea demnității 
victimelor; reinstaurarea ordinii legale; și crearea unei narațiuni asupra trecutului 
totalitar. 

în ceea ce privește prima funcție a justiției penale - pedepsirea vinovaţilor -, 
procesele au reușit să condamne ierarhia superioară a Partidului Comunist, precum și 
o serie de înalți demnitari ai Ministerului de Interne și ai Armatei responsabili pentru 
represiunea din decembrie. Artizanii violenţelor de la București nu au fost în schimb 
identificaţi, iar soluţionarea dosarelor referitoare la represiunea de la Sibiu sau de la 
Brașov a fost tergiversată, fără a fi pronunţată vreo sentință. Multe dintre persoanele 
condamnate au fost eliberate pe caz de boală sau prin decrete de grațiere, înainte de 
ispășirea pedepselor. în ceea ce priveşte crimele comise înainte de decembrie 1989, 
majoritatea celor implicaţi în ordonarea și executarea lor nu au fost acuzaţi în instanţă, 
mulţi dintre ei continuându-și cariera militară după revoluţie și beneficiind de pensii 
care depășesc cu mult venitul mediu al unui cetăţean român. 


Din punctul de vedere al victimelor regimului, acestea au fost reabilitate și au 
considerat că dreptatea a fost restaurată acolo unde procesele s-au soldat cu condamnări. 
Numărul restrâns de cazuri judecate, precum și lipsa despăgubirilor materiale în anii 
1990-1996 au făcut însă ca majoritatea foștilor deţinuţi politici și o parte a revo- 
luţionarilor (mai ales cei de la București) să perceapă justiţia postcomunistă drept o 
instituţie care a perpetuat nedreptatea sistematică a fostului regim. 

în ceea ce privește funcţia de reinstaurare a ordinii legale și a statului de drept, în 
anii 1990-1991 procesele românești de tranziţie au eșuat, prin încadrări juridice 
abuzive precum cea de genocid, prin neinvestigarea adecvată a evenimentelor și prin 
nerespectarea procedurii penale. în perioada următoare însă, justiţia română a acordat 
o atenţie tot mai mare procedurii, găsind în anumite cazuri soluţii pentru a face posibilă 

judecarea crimelor trecutului. Astfel, termenele de prescripţie au fost suspendate pe 
întreaga durată a fostului regim, începând să curgă din 1990. Cu toate acestea, 
prevederile convențiilor internaţionale la care România a aderat în timpul comu- 
nismului au continuat să fie ignorate, crimele regimului neputând fi judecate drept 
„crime împotriva umanităţii” în România, deși ele corespundeau definiţiilor internaţionale. 

în ceea ce privește capacitatea proceselor de a scrie istoria, procesele foștilor 
responsabili au părut poate dezamăgitoare unui public care aștepta judecarea regimului 
comunist în ansamblul său. Procesele judecă însă oameni și fapte, nu ideologii, 
politici sau semnificaţii istorice. Cu toate acestea, acţiunile penale din România au 
oferit clarificări cel puţin asupra crimelor punctuale pe care le-au judecat. Acolo unde 
s-au finalizat cu o sentinţă, ele au desemnat responsabilitatea pentru victimele repre- 
siunii, precum și caracterul acesteia de crimă politică, organizată sub umbrela protectoare 
a statului. Numărul restrâns de procese a împiedicat însă statuarea prin justiţie a 
amplorii pe care a avut-o represiunea dictată de Partidul Comunist în cei 45 de ani de 
dictatură. 


Nu în ultimul rând, trebuie subliniat că procesele de tranziţie din România au 
constituit o importantă sursă de legitimare pentru toţi actorii politici și civici de pe 
scena publică. Interesele partidelor aflate la guvernare în cei 20 de ani care au urmat 
căderii comunismului au influenţat sistematic cursul justiţiei de tranziţie, în funcție de 
legitimitatea pe care forțele politice din România au dorit să și-o construiască în raport 
cu trecutul recent și cu evenimentele din decembrie 1989. Această interferență dintre 
politic și justiţie este o caracteristică a fenomenului de justiţie de tranziţie, arătând că, 
fără voinţă politică și fără activism civic concertat, condamnarea crimelor trecutului 
nu poate fi realizată. 


Documentul 1* 


Rechizitoriu din 24 decembrie 1989 
al Direcţiei Procuraturilor Militare, 


DIRECȚIA PROCURATURILOR MILITARE 
Dosar nr. 1/SP/1989 


RECHIZITORIU 
24 decembrie 1989 


Procuror militar maior de justiţie Voinea Dan din cadrul Direcţiei Procuraturilor 
Militare. 

Examinând Dosarul nr. 1/SP/1989 privind pe inculpaţii Ceaușescu Nicolae și 
Ceaușescu Elena, cercetaţi pentru săvârșirea infracţiunilor de genocid prev. de 
art. 357 cod penal; subminarea puterii de stat prev. de art. 162 din codul penal; 
actele de diversiune prev. de art. 162 din codul penal; subminarea economiei 
naţionale prev. de art. 115 alin. 2 din codul penal. 


CONSTAT URMĂTOARELE: 


Inculpaţii Ceaușescu Nicolae și Ceaușescu Elena în calităţile îndeplinite pe linie 
de stat și de partid, au acţionat direct și premeditat în scopul de a distruge 
poporul român și calităţile conlocuitoare, supunând întreaga colectivitate din ţara 
noastră la condiţii de existenţă sau tratamente de natură să ducă la distrugerea 
fizică și psihică și ordonând sâ se tragă în masele de demonstranți care au 
manifestat pașnic în mai multe orașe din ţară în perioada 16-22 decembrie 1989, 
și mai mult decât atât, au ordonat desfășurarea de acţiuni armate care au slăbit 
puterea statului... instalaţii, căi de comunicaţii, aducând astfel atingere secu- 
rităţii statului și au folosit o organizaţie din cele prevăzute în art. 145 cod penal 
privind subminarea economiei naţionale, așa cum reiese din probele existente 
la dosar. 


Faţă de cele de mai sus, în baza art. 262 pct. 1 lit. a cod procedură penală 


* 


1. 


Documente tehnoredactate de Sabina Necula. 
Trei cuvinte sunt indescifrabile. 

DISPUN: 


- Punerea în mișcare a măsurii penale. 
- Trimiterea în judecată a inculpaţilor în stare de arest: 

e Ceauşescu Nicolae, fiul lui Andruţa și Marin, născut la data de 26 ianuarie 
1917, în comuna Scomicești, jud. Olt, cu domiciliul stabil în București, 
B-dul Primăverii, nr. 50, sector 1 pentru săvârșirea infracțiunilor prevăzute 
de art. 162, art. 163, art. 165 al. 2 și art. 357 din codul penal, cu aplicarea 
art. 33, 34 și 41 alin. 2 din codul penal. 

e Ceauşescu Elena, fiica lui Nae și Alexandrina, născută la data de 7 ianuarie 
1916 în comuna Petrești, jud. Dîmboviţa, cu domiciliul în București, B-dul 
Primăverii, nr. 50, sector 1 pentru săvârșirea infracţiunilor prevăzute de art. 
357 alin. 1 lit. a și c din codul penal, art. 162, art. 163, art. 165 alin. 2 din 
codul penal cu aplicarea art. 33, 34, și 41 alin. 2 din codul penal. 


în baza art. 264 din codul de procedură penală dosarul se trimite la Tribunalul 
Militar Excepţional instituit în temeiul Hotărârii Comitetului Frontului Salvării Naţionale 
din data de 24 decembrie 1989, respectiv Tribunalul Militar București. 


Procuror militar 
maior de justiţie 


SS indescifrabil 


Arhiva Tribunalului Militar Teritorial Bucureşti, dosar nr. 417/2003 


Documentul 2 


Sentința nr. 1 din 25 decembrie 1989 
a Tribunalului Militar Extraordinar, 


ROMÂNIA 
TRIBUNALUL MILITAR TERITORIAL BUCUREȘTI 
Dosar nr. 1/1989 


SENTINȚA NR. 1 
din 25 decembrie 1989 


Tribunalul Militar Teritorial București constituit conform legii de organizare judecă- 
torească nr. 58/1968, precum și în temeiul Hotărârii din 24 decembrie 1989 a 
Consiliului Frontului Salvării Naţionale din 24 decembrie 1989 a Consiliului Frontului 
Salvării Naţionale, compus din: 

Președinte - colonel de justiţie Popa Gică 
Judecător — colonel de justiţie Nistor loan 


Asesori 

- cpt. Sorescu Corneliu 
- lt. maj. Condrea Daniel 
- lt. Zamfir Ion 


Procuror militar - maior de justiție Voinea Dan 
Grefier - plut. maj. Tănasă Jan, 


s-au întrunit în ședință publică pentru a soluţiona cauza privitoare pe inculpaţii 
Ceaușescu Nicolae și Ceaușescu Elena, trimiși în judecată prin rechizitoriul Direcţiei 
Procuraturilor Militare din 24 decembrie 1989, pentru săvârșirea infracţiunii de genocid 
prev. de art. 357 alin. 1 lit. a-c c. pen., subminarea puterii de stat prev. de art. 162 
alin. 1 c. pen., acte de diversiune prev. de art. 163 c. pen. și subminarea economiei 
naționale prev. de art 165 alin. 2 c. pen. 

Tribunalul, deliberând asupra excepţiei de necompetenţă, constată că este 
legal sesizat în legătură cu faptele imputate inculpaţilor, deoarece, potrivit art. 28, pct. 1, 
lit. b-c c. pr. pen., asemenea fapte sunt de competenţa sa, iar inculpaţii nu mai au 
vreo calitate oficială, întrucât după victoria Revoluţiei din 22 decembrie 1989 aceștia 
au fost destituiți din toate funcţiile ce le-au deţinut pe linie de stat. 

Mai mult, o dovadă incontestabilă a acestei stări de lucruri o constituie faptul 
că la data de 22 decembrie 1989 cei doi inculpaţi și-au abandonat funcţiile, părăsind 
pe ascuns Capitala într-un elicopter, cu intenţia vădită de a fugi din ţară, în mod 
fraudulos, dar au fost depistaţi și reţinuţi. 

în consecinţă, tribunalul, luând act de concluziile procurorului militar și al apără- 
torilor inculpaţilor, constată că este legal sesizat și competent să procedeze la 
judecarea cauzei de faţă. 

Președintele a dispus apoi citirea actului de sesizare, după care s-a trecut la ascultarea 
inculpaţilor, răspunsurile acestora fiind consemnate în declaraţiile atașate la dosar. 

La cererea apărătorilor, instanţa a dispus ca aceștia să ia legătura unor probe în 
apărare. 

Reluându-se dezbaterile, avocaţii au informat tribunalul că nu au alte probe de 
solicitat în apărare cum și împrejurarea că inculpaţii susțin că au o stare corespun- 
zătoare și că nu au suferit și nu suferă de vreo maladie psihică care să le diminueze 
discernământul, cerând instanţei să ia act că nu au alte probe de administrat și că se 
poate trece la judecarea în fond. 

Tribunalul, deliberând, ia act că în cauză, atât procurorul militar, cât și apărătorii 
inculpaţilor, nu au alte probe de solicitat și în consecinţă dispune trecerea la dezbateri. 

Procurorul militar, având cuvântul, a dezvoltat oral rechizitoriul, menţionând că 
inculpaţii se fac vinovaţi de grave crime împotriva poporului român și a minorităţilor 
sociale, constând în aceea că timp îndelungat au acţionat premeditat și perseverent în 
scopul de a distruge fizic și psihic întreaga colectivitate din țara noastră, acţiuni ce au 
culminat în zilele de 16-22 decembrie 1989, când, pentru a înăbuși demonstrațiile 
pașnice ale populaţiei care au avut loc în diverse centre ale României, au ordonat 
forţelor de represiune să deschidă focul asupra demonstranţilor, suprimând astfel 
viaţa a mai multor mii de oameni nevinovați. 

Mai mult, cei doi inculpaţi au iniţiat acţiuni armate de natură a periclita puterea de 
stat, nou instituită în tară. 

în realizarea acestui scop criminal, inculpaţii au ordonat acoliţilor lor distrugerea, 
degradarea și aducerea în stare de neîntrebuințare a unor obiective vitale ale eco- 
nomiei naționale, soldate cu pagube incomensurabile pentru avuţia naţională. 

Manifestând o crasă incompetenţă și megalomanie, inculpaţii au dispus după 
bunul lor plac de bogăţiile ţării, ordonând investiţii și efectuarea de lucrări care nu 
erau necesare, producând astfel prejudicii deosebit de importante pentru economia 
țării, aducând-o în pragul falimentului. 

în final, procurorul militar a arătat că probele deja administrate în cauză, precum 
și faptele de evidentă notorietate care nu se mai cer a fi dovedite ori demonstrate, 
conduc la concluzia că inculpaţii au săvârșit faptele pentru care sunt trimiși în judecată 
și anume infracțiunile de genocid prev. de art. 357 alin. 1 lit. a-c c. pen., subminarea 
puterii de stat prev de art. 162 alin. 1 c. pen., acte de diversiune prev. de art. 163 c. 
pen., și subminarea economiei naţionale, prev. de art. 165 alin. 2 c. pen. și a cerut 
condamnarea lor la pedeapsa cu moartea, precum și confiscarea totală a averii 
inculpaţilor Ceaușescu Nicolae și Ceaușescu Elena. 


în cuvântul său, avocatul Teodorescu Nicolae a arătat că, din actele și probele 
existente la dosarul cauzei și examinate de apărare, rezultă fără posibilitate de tăgadă 
că faptele imputate inculpaţilor au fost săvârșite în totalitatea lor, iar încadrarea 
juridică reţinută de acuzare prin actul de sesizare a Tribunalului este legală. 

în concluzie, apărătorul, referindu-se la necesitatea ca fiecare să răspundă pentru 
faptele comise, a ţinut să sublinieze împrejurarea că, soluționând cauza, Tribunalul va 
trebui să pronunţe o astfel de pedeapsă care să fie în primul rând dreaptă și 
corespunzătoare gravităţii faptelor comise. De asemenea, aceasta nu va trebui să 
reflecteze un spirit de vendetă, ci trebuie să fie de natură a-i convinge pe inculpaţi și 
pe ceilalţi acoliţi ai lor că astfel de fapte trebuie reprimate, pentru că pun în pericol 
însăși existenţa naţiunii noastre. 

Avocatul Lucescu Constantin, având cuvântul, a arătat că în pofida atitudinii 
obstrucţioniste adoptate de inculpaţi, evidența probelor administrate nu pune la 
îndoială realitatea faptelor comise de către aceștia. Refuzul inculpaţilor de a coopera 
cu instanța și chiar cu apărătorii lor îngreunează misiunea acestora, care trebuie exer- 
citată în orice împrejurare cu condiţia ca această apărare să se facă în limitele legii. 

Faptele imputate sunt dovedite în mod incontestabil, constituind, de altfel, activităţi 
notorii care nici nu mai impun să fie demonstrate. 

Cu toate acestea, roagă a se reţine împrejurarea, de altfel singura care le poate fi 
favorabilă și anume că cele trei greșeli fundamentale din activitatea săvârșită în ultimul 
timp (convocarea mitingului din faţa fostului sediu al CC, unde dictatorul intenţiona să-și 
expună opinia în legătură cu caracterul evenimentelor de la Timișoara, ordinul de a-l 
ucide ca trădător pe fostul ministru al Apărării Naţionale, general-colonel Vasile Milea, 
motivat de faptul că nu a transmis ordinul de a se trage în demonstranţii de la Timișoara, 
ca și ordinul de a se trage în tinerii manifestanți din București) au constituit scânteia 
care a aprins flacăra Revoluţiei din 22 decembrie 1989 și doborârea dictaturii ceaușiste. 

Președintele, acordând ultimul cuvânt inculpaţilor, aceștia au continuat să se 
menţină pe poziţia contestării legalităţii instanţei și a refuzului de a-și exprima părerea 
cu privire la faptele imputate, motiv pentru care au și refuzat să semneze declaraţiile 
consemnate în ședința publică. 

Deliberând asupra cauzei de faţă, în baza actelor și probelor de la dosar, tribunalul 
constată următoarele: 

Inculpaţii Ceaușescu Nicolae și Ceaușescu Elena, care au exercitat funcţii deosebit 
de importante pe linie de stat, datorită victoriei Revoluţiei din 22 decembrie 1989, 
le-au abandonat în aceeași zi, părăsind pe ascuns Capitala cu ajutorul unui elicopter 
cu vădită intenţie de a părăsi fraudulos ţara. 

Drept urmare, Consiliul Frontului Salvării Naţionale, căruia poporul i-a încredinţat 
exercitarea puterii supreme în stat, i-au destituit din toate funcţiile ce le-au deținut, 
constatându-se că cei doi tirani, timp de peste două decenii au acţionat în mod direct și 
premeditat pentru distrugerea lentă, dar sigură, a poporului român și minorităţilor naţionale. 

în realizarea activităţii lor criminale, inculpaţii au acaparat puterea politică, 
aservindu-și întregul aparat de stat pe care l-au folosit pentru satisfacerea intereselor 
lor meschine precum și pentru reprimarea poporului român. 

Astfel, prevalându-se de așa-zisul „program științific de alimentaţie a populaţiei”, 
au dispus măsuri de înfometare sistematică a poporului, privându-l de cele mai 
elementare condiţii de viaţă. 

Preocupaţi de ideea construirii unor edificii faraonice, cei doi megalomani au 
întocmit și pus în aplicare veritabile programe de lichidare a orașelor și satelor țării, 
cu motivaţia sistematizării localităţilor și sporirea gradului de confort a populaţiei. 

în acest scop, inculpaţii au ordonat și realizat demolarea multor vestigii istorice 
ale poporului român, a sute de mii de imobile, unele dintre acestea veritabile mostre 
ale stilului arhitectonic autohton, precum și numeroase lăcașuri de cult. 

Pentru realizarea planurilor lor aberante, cei doi tirani au cheltuit fabuloase sume 
de bani (în lei și valută), secătuind în mod nejustificat bogăţiile ţării timp în care 
poporul român avea unul dintre cele mai scăzute nivele de trai din Europa (înfometat, 
fără căldură, fără lumină etc). 

Obsedaţi de teama poporului, pe care-l urau, cei doi dictatori, paralel cu dezmembra- 
rea armatei române, în care nu aveau încredere, văzând în aceasta braţul înarmat al 
poporului, au neglijat deliberat dotarea ei cu tehnică de luptă la nivelul exigenţelor 
moderne și au lipsit-o de posibilitatea de a se instrui corespunzător. Concomitent au 
folosit-o pentru îndeplinirea unor sarcini ce nu intrau în sfera de preocupări a 
armatei. 

în paralel, cei doi inculpaţi au acţionat pentru a-și asigura menţinerea puterii și 
consolidarea dictaturii personale, recrutând și instruind în secret formaţiuni militare 
înzestrate cu o tehnică de luptă de prim rang și o pregătire de înalt nivel, pe care să 
o poată folosi în caz de nevoie împotriva poporului român. Acest prilej a fost oferit de 
demonstrațiile pașnice ale populaţiei din Timișoara în zilele de 16 și 17 decembrie 1989, 
a celor din Capitală, precum și din municipiul Sibiu, unde dictatorul a ordonat să se tragă 
asupra demonstranţilor, cu scopul de a distruge colectivităţile existente în acele localităţi, 

Victoria Revoluţiei din 22 decembrie 1989 a condus la răsturnarea dictaturii clanului 
ceaușist și curmarea genocidului, practicat de forţele mercenare și teroriste care au 
provocat moartea a mii de oameni. 

în ura lor furibundă împotriva poporului român, inculpaţii au ordonat distrugerea 
ori aducerea în stare de neîntrebuințare a unor importante centre de cultură ca 
Biblioteca Centrală Universitară, Muzeul Naţional de Artă etc..., precum și a unui 
însemnat fond de locuinţe. 

Ignoraţi, dar snobi, cei doi tirani și-au împodobit numeroasele reședințe pe care 
le foloseau ca pe propriile proprietăţi cu valoroase opere de artă ori cărți rare, 
sustrase din patrimoniul unor prestigioase instituţii culturale. 

Nemulţumiţi cu spolierea poporului român și dornici de a-și crea rezerve valutare 
necunoscute, inculpaţii au dispus în mod abuziv ca o parte din sumele în valută 
cuvenite statului român ori unor întreprinderi și instituţii române provenite din 
operaţiunile de export-import sau din alte operaţii să fie depuse în cont la bănci 
străine pe numele lor ori sub alt nume, dar la dispoziţiia lor. 

Prin asemenea manopere frauduloase și acţiuni discreţionare au fost sustrase din 
patrimoniul statului român valori estimate la peste un miliard de dolari SUA, pagubă 
care a fost de natură să dezorganizeze grav economia naţională, punând în pericol 
însăși existenţa naţiunii, prin înfometarea poporului, penuria de medicamente uzuale 
pentru populație, lipsa de materii prime și utilaje moderne etc. 

în timpul desfășurării procesului, inculpaţii nu numai că au contestat permanent 
legalitatea constituirii tribunalului, dar au și refuzat să răspundă la majoritatea 
întrebărilor ce li s-au adresat, iar când totuși au acceptat să o facă au negat comiterea 
vreuneia din faptele ce li se impută prin actul de inculpare, susținând că totul este o 
înscenare de care poporul este străin, popor care în prezent ar lupta pentru a înlătura 
pe autorii loviturii de stat, sprijiniți de agenturi străine din Vest și din Est. 

Refuzul inculpaţilor de a coopera cu tribunalul, precum și poziţia pe care s-au 
situat de respingere totală a capetelor de acuzare, nu prezintă relevanţă juridică, 
deoarece ele sunt, pe de o parte, confirmate cu actele și probele de la dosar (voi. 1), 
iar pe de altă parte, aceste fapte sunt de o asemenea notorietate încât în conformitate 
cu principiile dreptului penal ele nu mai trebuie dovedite. 

Astfel fiind, tribunalul reţine că cei doi inculpaţi au săvârșit cu intenţie directă 
totalitatea faptelor menţionate în rechizitoriul Direcţiei Procuraturilor Militare. 

Pe plan juridic, acestea întrunesc elementele constitutive ale infracţiunilor de 
genocid prev. de art. 357, alin. 1, lit. a-c c. pen., subminarea puterii de stat prev. de 
art. 162, alin. 1 c. pen., acte de diversiune prev. de art. 163 c. pen. și subminarea 
economiei naţionale prev. de art. 165 alin. 2 c. pen., tratamentul sancţionator prevăzut 
de lege pentru aceste infracţiuni fiind indentic, respectiv pedeapsa capitală și confiscarea 
totală a averii sau închisoare de la 15 la 20 de ani, interzicerea unor drepturi și 
confiscarea totală a averii. 


Dat fiind caracterul continuat al faptelor săvârșite de inculpaţi, în condiţiile 
concursului de infracțiuni (art. 41 alin. 2 și art. 33-34 c. pen.), consecinţele deosebit 
de grave ale acestora, care au pus în pericol însăși existenţa poporului român, 
tribunalul apreciază că pedeapsa ce urmează a li se aplica inculpaţilor este pedeapsa 
capitală și confiscarea averii pentru fiecare din infracțiunile comise. 

întrucât prin infracţiunea de subminare a economiei naționale inculpaţii au prejudiciat 
grav statul român, urmează că în temeiul art. 998 c. civ., art. 14 și art. 17 alin. 1 și 3 
c. pr. pen., aceștia vor fi obligaţi să restituie statului român toate sumele de bani, 
metale preţioase și orice valori depuse de aceștia, sub orice nume, la bănci străine 
sau la alte instituţii ori persoane din străinătate, ori să plătească, în solidar, echivalentul 
lor în dolari SUA. 

Deoarece ulterior pot fi descoperite și alte prejudicii aduse statului român sau oricărei 
alte persoane, urmează să se rezerve celor păgubiţi dreptul la acţiuni civile distincte. 

De asemenea, în scopul asigurării reparării pagubelor și executării confiscării 
averii, instanța va dispune, potrivit art. 163 și art. 357 alin. 2 lit. c c. pr. pen., 
menţinerea măsurilor asigurătorii instituite în cauză de procuratura militară. 


Pentru aceste motive 


TRIBUNALUL 
ÎN NUMELE LEGII 


HOTĂRĂȘTE 
Cu unanimitate de voturi condamnă pe inculpaţii: 


- Ceauşescu Nicolae, fiul lui Andruţa și Măria, născut la data de 26 ianuarie 1918, în 
comuna Scornicești, judeţul Olt, cu ultimul domiciliu în București, Bulevardul 
Primăverii nr. 50, sectorul 1, în prezent arestat, și 

- Ceauşescu Elena, fiica lui Nae și Alexandrina, născută la data de 6 ianuarie 1916, 
în comuna Petrești, judeţul Dâmboviţa, cu ultimul domiciliu în București, Bulevardul 
Primăverii nr. 50, sectorul 1, 


la pedeapsa capitală și confiscarea totală a averii pentru săvârșirea următoarelor infracţiuni: 


- genocid, prev. de art. 357 alin. 1 lit. a-c c. pen., 

- subminarea puterii de stat prev. de art. 162 alin. 1 c. pen., 

- acte de diversiune prev. de art. 163 c. pen., 

- subminarea economiei naţionale prev. de art. 165 alin. 2 c. pen. 


toate cu aplicarea art. 33-34 și 41 alin. 2 c. pen. 

în baza art. 998 c. civil și art. 14 alin. 3 lit. a din Codul de procedură penală, obligă 
pe inculpaţi să restituie statului român toate sumele de bani, metale preţioase și orice 
alte valori depuse de aceștia, sub orice nume, la bănci străine sau la alte instituţii ori 
persoane din străinătate sau, potrivit art. 14 alin. 3 lit. b din Codul de procedură 
penală și art. 998 din Codul civil, să plătească statului, în solidar, echivalentul acestor 
bunuri în dolari SUA. 

Potrivit art. 163 și art. 357 alin, 2 lit. c din Codul de procedură penală, menţine 
măsurile asigurătorii luate de Direcţia Procuraturilor Militare asupra tuturor bunurilor 
aparţinând inculpaţilor. 

Cu drept de recurs. 

Pronunţată astăzi, 25 decembrie 1989, în ședință publică, în prezenţa inculpaţilor, 
în garnizoana Târgoviște. 


PREȘEDINTE 
Colonel de justiţie 
Gică Popa 
SS indescifrabil 


JUDECĂTOR 
Colonel de justiţie 
Ioan Nistor 

SS indescifrabil 


ASESORI POPULARI 
SS indescifrabil 


Arhiva Tribunalului Militar Teritorial Bucureşti, dosar nr. dosar nr. 417/2003 

Rechizitoriu din 08 aprilie 1993 
al Secţiei Procuraturilor Militare, 


SECŢIA PROCURATURILOR MILITARE 
Dosar nr. 393/P/1992 


RECHIZITORIU 
08 aprilie 1993 


Procuror militar inspector - lt. col. de justiţie Nicolae Măria din cadrul Direcţiei 
Procuraturilor Militare; 

Examinând actele de urmărire penală efectuate în cauza privind: 

inc. general rez. DRĂGHICI ALEXANDRU; 

înv. colonel rez. BRICEAG NICOLAE; 

înv. loc. Col. rez. MUNTEAN ILIE; 

înv. maior rez. LUTENCO NICOLAE; 

înv. POPA OPREA - decedat; 

înv. VOAIDEŞ MIHĂILĂ - decedat, 

cercetaţi pentru săvârşirea infracţiunilor de instigare la omor și omor prev. de art. 25 
raportat la art. 174 Cod penal 


CONSTAT: 


La data de 4 decembrie 1954, inc. general-colonel Drăghici Alexandru, care este 
ministru de Interne, vicepreședinte al consiliului de miniștri şi membru al biroului 
politic al comitetului central al Partidului Comunist Român, se află în cantina comi- 
tetului raional de partid Sibiu. 

în seara aceleiași zile, victima IBRAHIM SEFIT, poreclit „TURCU" a venit împreună 
cu soţia la masă, dar nu i s-a permis să intre, explicându-i-se că în interior se află inc. 
Drăghici Alexandru. 

Aflându-se sub influența băuturilor alcoolice, Ibrahim Sefit a încercat să pătrundă 
prin forţă în sala unde se afla Drăghici Alexandru, însă a fost imobilizat de ofițerii din 
garda sa. Fiind nemulţumit de atitudinea lui Ibrahim Sefit, inculpatul Drăghici Alexandru 
l-a chemat pe înv. Briceag Nicolae, șeful Securităţii din Sibiu, ordonând să-l ia pe 
„Turcu” şi să-l „lichideze”, urmând să-i raporteze de executare. 


www.crirrielecomunismului.ro 


„Procesele intentate foștilor lideri de partid, demnitarilor, ofițerilor de armată și 
agenților secreţi, deși puţine, au reprezentat instrumentul dur de redresare a 
multiplelor încălcări flagrante ale drepturilor omului din perioada comunistă. 
Dacă lustraţia a căutat reînnoirea elitelor, iar accesul la dosare aflarea ade- 
vărului istoric, procesele au fost singurele care au vizat instaurarea dreptății. Cu 
migală, acribie și discernământ, autoarele ne dezvăluie modul în care România 
a utilizat procesele ca justiție de tranziție, oferind numeroase date primare unice 
și comparând cazul țării noastre cu al altor noi democrații. Unic în literatura de 
specialitate din România și din Occident, acest volum este un titlu de referință 
atât pentru publicul larg, cât și pentru observatorii avizaţi.” 


Lavinia Stan, St. Francis Xavier University, Canada 


„în România, regimul comunist este oficial condamnat, dar în același timp institu- 
ţii ale statului organizează ceremonii funerare oficiale pentru foști înalți demnitari 
comuniști condamnați pentru represiunea din 1989. Cei care vor să înțeleagă 
paradoxul trebuie să citească această carte." 


Radu loanid, istoric, Washington, DC 


Volum apărut cu sprijinul 

